CELEX: 52019PC0607
Language: sk
Date: 2019-11-19
Title: Návrh ROZHODNUTIE RADY o pozícii, ktorá sa má zaujať v mene Európskej únie v ministerskej rade Energetického spoločenstva a v stálej skupine Energetického spoločenstva na vysokej úrovni (Kišiňov 12. a 13. decembra 2019)

EURÓPSKA KOMISIA
            V Bruseli19. 11. 2019
            COM(2019) 607 final
            PRÍLOHY 
            k
            návrhu rozhodnutia Rady
            o pozícii, ktorá sa má zaujať v mene Európskej únie v ministerskej rade Energetického spoločenstva a v stálej skupine Energetického spoločenstva na vysokej úrovni (Kišiňov 12. a 13. decembra 2019)
            
               
         
         
            
               PRÍLOHA 1
            
            
            
               Ministerská rada
            
            
               1.ROZHODNUTIE, KTORÝM SA PRIJÍMAJÚ ROZPOČET A FINANČNÉ PRÍSPEVKY ENERGETICKÉHO SPOLOČENSTVA NA OBDOBIE ROKOV 2020 – 2021;
            
            
               Pozícia, ktorá sa má prijať v mene Európskej únie, je schváliť rozhodnutie, ktorým sa prijíma rozpočet Energetického spoločenstva a finančné príspevky na obdobie rokov 2020 – 2021 v súlade s rozhodnutím Komisie zo 6. novembra 2019, ktorým sa stanovuje návrh Komisie pre ministerskú radu Energetického spoločenstva o rozpočte Energetického spoločenstva na obdobie rokov 2020 – 2021, C (2019) 7828 final, ako aj návrh procedurálneho aktu ministerskej rady pripojený ako dodatok k tejto prílohe.
            
            
               2.ROZHODNUTIA PODĽA ČLÁNKU 91 ODS. 1 ZMLUVY O ENERGETICKEJ CHARTE, KTORÝMI SA URČUJE EXISTENCIA PORUŠENIA ZMLUVY V TÝCHTO VECIACH: VEC ECS-10/17 (SRBSKO), VEC ECS-13/17 (SRBSKO), VEC 6/18 (KOSOVO *);
            
            
               a)Pozícia, ktorá sa má prijať v mene Európskej únie, je schváliť návrh rozhodnutí podľa článku 91 ods. 1 Zmluvy o energetickej charte, ktorými sa stanovuje existencia porušenia vo veci ECS-10/17 (Srbsko) pod podmienkou, že sa odstráni itobiter dictum v bode 71 odôvodnenej žiadosti, vec ECS-13/17 (Srbsko) a vec ECS-6/18 (Kosovo*).
            
            
               3.ROZHODNUTIA PODĽA ČLÁNKU 92 ODS. 1 ZMLUVY O ENERGETICKEJ CHARTE O: ULOŽENÍ ALEBO ROZŠÍRENÍ OPATRENÍ TÝKAJÚCICH SA BOSNY A HERCEGOVINY VO VECIACH ECS-8/11, ECS-2/13 A ECS-6/16 A SRBSKA VO VECIACH ECS-3/08 A ECS-9/13;
            
            
               Pozícia, ktorá sa má prijať v mene Európskej únie, je schváliť návrhy rozhodnutí podľa článku 92 ods. 1 Zmluvy o energetickej charte o Bosne a Hercegovine vo veciach ECS-8/11, ECS-2/13 a ECS-6/16 a o Srbsku vo veciach ECS-3/08 a ECS-9/13.
            
            
            
               
            
               DODATOK K PRÍLOHE 1
            
            
            
               PROCEDURÁLNY AKT
            
            
               MINISTERSKEJ RADY ENERGETICKÉHO SPOLOČENSTVA
            
            
            
               2019/PA/01/MC-EnC: o prijatí rozpočtu Energetického spoločenstva na roky 2020 – 2021 a o príspevkoch zmluvných strán do rozpočtu
            
            
            
               Ministerská rada Energetického spoločenstva,
            
         
         
            
            
               so zreteľom na Zmluvu o Energetickom spoločenstve, a najmä na jej články 73, 74, 86 a 88,
            
            
            
               so zreteľom na rozhodnutie Komisie z................... o stanovení návrhu Komisie ministerskej rade Energetického spoločenstva týkajúceho sa rozpočtu Energetického spoločenstva na obdobie rokov 2020 – 2021,
            
            
            
               so zreteľom na články 24 a 25 postupov Energetického spoločenstva na zostavenie a plnenie rozpočtu, kontrolu a inšpekciu,
            
            
            
               keďže ministerská rada prijíma dvojročný rozpočet pokrývajúci prevádzkové výdavky Energetického spoločenstva potrebné na fungovanie jeho inštitúcií,
            
            
            
               keďže každá zmluvná strana prispieva do rozpočtu Energetického spoločenstva, ako je stanovené v prílohe IV k Zmluve o založení Energetického spoločenstva,
            
            
            
               ROZHODLA TAKTO:
            
            
            
               Článok 1
            
            
            
               Týmto sa prijíma rozpočet Energetického spoločenstva na rozpočtové roky 2020 a 2021 uvedený v prílohe k tomuto procedurálnemu aktu.
            
            
            
               Článok 2
            
            
            
               S účinnosťou od 1. januára 2020 sa príspevky zmluvných strán do rozpočtu Energetického spoločenstva stanovujú v prílohe k tomuto procedurálnemu aktu.
            
         
         
            
            
               Článok 3
            
            
            
               Toto rozhodnutie je určené všetkým stranám a inštitúciám podľa Zmluvy o založení Energetického spoločenstva.
            
            
            
               Článok 4
            
            
            
               Riaditeľ sekretariátu Energetického spoločenstva tento procedurálny akt a prílohu k nemu sprístupňuje všetkým zmluvným stranám a inštitúciám podľa Zmluvy o založení Energetického spoločenstva do 7 dní od jeho prijatia.
            
            
            
            
            
               Prijaté v Kišiňove 13. decembra 2019
            
            
            
            
               Za ministerskú radu
            
            
            
            
               ………………
            
            
               predsedníctvo
            
            
         
         
            
            
            
               
            
               Príloha
            
            
            
               k rozhodnutiu Komisie o stanovení návrhu Komisie ministerskej rade Energetického spoločenstva týkajúceho sa rozpočtu Energetického spoločenstva na obdobie rokov 2018 – 2019
            
            
            
               Dôvodová správa rozpočtu Energetického spoločenstva na roky 2020 – 2021
            
            
            
               1.Kontext návrhu
            
            
               1.1.Zmluvný základ
            
            
            
               V článkoch 73 a 74 Zmluvy o založení Energetického spoločenstva (ďalej len „zmluva“) sa stanovuje, že procedurálnym aktom, ktorý jednomyseľne prijala ministerská rada na návrh Európskej komisie, sa stanovuje dvojročný rozpočet Energetického spoločenstva. Vzťahuje sa aj na prevádzkové výdavky Energetického spoločenstva potrebné na fungovanie jeho inštitúcií.
            
            
               Tento návrh rozpočtu a dôvodovú správu vypracoval riaditeľ, ako sa požaduje v článku 30 postupov Energetického spoločenstva na zostavenie a plnenie rozpočtu, kontrolu a inšpekciu (ďalej len „rozpočtové postupy“).
            
            
               1.2.Ustanovenia pre rozpočet Energetického spoločenstva na obdobie rokov 2020 – 2021
            
            
               Hlavné zásady a ustanovenia týkajúce sa prípravy rozpočtu (obsah a štruktúra) sú stanovené v rozpočtových postupoch Energetického spoločenstva (v znení zmien z roku 2014).
            
            
               Ďalšia zásada, ktorá sa v tomto procese uplatňuje po prvýkrát, súvisí so zavedením zásad zostavovania rozpočtu podľa činností (ABB) do budúcej schémy vykazovania v rámci Energetického spoločenstva.
            
            
               2.Prehľad pracovného programu na roky 2020 – 2021
            
            
            
               Energetické spoločenstvo a jeho inštitúcie vrátane sekretariátu zohľadnia potrebu riešiť nové výzvy budúcnosti, prioritne sa však budú sústrediť na kľúčové ciele stanovené v zmluve:
            
         
         
            
            
               3.rozšírenie pravidiel a zásad vnútorného trhu EÚ na krajiny v juhovýchodnej Európe, čiernomorskej oblasti, ako aj mimo nich na základe právne záväzného rámca;
            
            
               4.vytvorenie stabilného regulačného a trhového rámca, ktorý bude schopný prilákať investície do výroby energie a do sietí;
            
            
               5.vytvorenie integrovaného trhu s energiou, ktorý umožní cezhraničný obchod s energiou a integráciu s trhom EÚ;
            
            
               6.posilnenie bezpečnosti dodávok s cieľom zabezpečiť stabilné a nepretržité dodávky energie, ktoré sú nevyhnutné pre hospodársky rozvoj a sociálnu stabilitu;
            
            
               7.zlepšenie environmentálnej situácie vo vzťahu k dodávkam energie v regióne a posilnenie využívania energie z obnoviteľných zdrojov a energetickej efektívnosti .
            
            
               Sekretariát bude naďalej podporovať zmluvné strany pri transponovaní a vykonávaní acquis. V situáciách, keď sa nedosiahne pokrok, sa experti sekretariátu budú čoraz viac venovať jednotlivým prípadom a poskytovať cielenú podporu buď formou služobných ciest do jednotlivých krajín zameraných na vykonávanie alebo formou riadenia externých poradenských služieb. Mechanizmus presadzovania stanovený v zmluve, spolu s mediáciou a riešením sporov, bude naďalej slúžiť ako dôležitý nástroj na podporu procesu vykonávania zmluvy v prípadoch, keď zlyhali iné druhy podpory (napr. navrhovanie, zdieľanie znalostí, budovanie kapacít).
            
            
            
               Súčasne sa bude musieť transponovať a vykonávať nariadenie o integrite a transparentnosti trhu s energiou (REMIT), ako aj sieťové predpisy a usmernenia pre odvetvie plynu, ktoré nedávno prijali rozhodovacie orgány Energetického spoločenstva. Ďalšie úlohy týkajúce sa záležitostí súvisiacich s infraštruktúrou (v súvislosti s PECI/PMI) zostanú na programe sekretariátu a budú si vyžadovať pravidelné podávanie správ v súlade s uplatniteľným nariadením.
            
            
            
               Vo všeobecných politických usmerneniach o cieľoch pre zmluvné strany Energetického spoločenstva do roku 2030, ktoré boli prijaté v decembri 2018, sa stanovuje budúce zameranie činnosti Energetického spoločenstva v oblasti dekarbonizácie. Na uvedenom decembrovom zasadnutí ministerská rada oznámila, že sa bude usilovať o začlenenie balíka opatrení v oblasti čistej energie. Prvé časti balíka, ktoré by sa mohli začleniť do acquis už v roku 2019, sú prepracované znenie smernice o obnoviteľných zdrojoch energie, smernica o energetickej efektívnosti v znení zmien a smernica o energetickej hospodárnosti budov v znení zmien, ako aj nariadenie o riadení. Zmluvné strany tak budú poverené novými úlohami a viazané novými povinnosťami, čo si bude vyžadovať aj ďalšie úsilie zo strany sekretariátu. Mimoriadne náročnou povinnosťou bude príprava a prijatie národných plánov v oblasti energetiky a klímy.
            
            
               Okrem toho sa v acquis o bezpečnosti dodávok plynu a v existujúcich a budúcich sieťových predpisoch stanovuje niekoľko nových úloh pre sekretariát a ECRB.
            
            
               Viacero nových úloh, napr. organizovanie a príprava zasadnutí, celková podpora týkajúca sa obsahu pre pracovné skupiny atď., bude navyše spojených s prijatím procedurálnych aktov ministerskej rady o zriadení a práci koordinačnej skupiny prevádzkovateľov distribučných sústav Energetického spoločenstva pre elektrinu a koordinačnej skupiny Energetického spoločenstva pre kybernetickú bezpečnosť a kritickú infraštruktúru.
            
            
               S existujúcimi a novými úlohami vyplývajúcimi z mandátu sekretariátu neustále rastie zoznam ohlasovacích povinností vo vzťahu k rôznym inštitúciám Energetického spoločenstva (napr. ministerskej rade, ECRB, PHLG) a Európskej komisii. Podrobnosti o ohlasovacích povinnostiach sú uvedené v prílohe II k pracovnému programu.
            
            
               Celkovo práca sekretariátu odráža tri hlavné prioritné oblasti v súlade s článkom 67 zmluvy:
            
            
            
               –činnosť 1 (A1) — vykonávanie acquis v zmysle článku 67 písm. b) zmluvy so zameraním sa na pomoc poskytovanú zmluvným stranám na podporu riadneho plnenia povinností podľa zmluvy a ročného podávania správ o pokroku ministerskej rade,
            
            
               –činnosť 2 (A2) — pomoc darcom a koordinácia činnosti darcov v zmysle článku 67 písm. c) zo strany Európskej komisie vrátane pomoci v oblasti práce darcov v oblastiach rozsahu pôsobnosti Energetického spoločenstva v zmluvných stranách a
            
            
               –činnosť 3 (A3) — administratívna pomoc inštitúciám a orgánom v súlade s článkom 67 písm. a), pokiaľ ide o uľahčovanie a organizáciu práce inštitúcií a pracovných orgánov Energetického spoločenstva stanovených rozhodnutiami ministerskej rady.
            
            
               Hlavné činnosti vymedzené v pracovnom programe na účely vykazovania sa ďalej rozdeľujú na akcie (pozri prílohu I k pracovnému programu na roky 2020 – 2021). Okrem toho, podávanie správ o čerpaní rozpočtových prostriedkov sa bude vykonávať podľa vymedzených činností (pozri činnosti A1 – A3) a príslušných ukazovateľov.
            
         
         
            
               Tento dokument však odkazuje na plánovanie zdrojov v súlade so zásadami rozpočtových postupov (pozri ďalej).
            
            
               8.Rozpočtové predpoklady
            
            
               Hlavným predpokladom, na ktorom sa zakladá návrh rozpočtu, je ten, že na činnosti Energetického spoločenstva sa bude naďalej uplatňovať stabilný právny a finančný rámec. Plánované zmeny zmluvy zamerané na zlepšenie jej fungovania, ktoré má ministerská rada s podporou predsedníctva v úrade a na sekretariáte prijať v roku 2019, sú prvým krokom k uisteniu, že Energetické spoločenstvo bude pokračovať v práci na dosahovaní svojich cieľov, ktorými reaguje na požiadavky vytvorenia jednotného vnútorného trhu s energiou. Na úrovni finančného plánovania na roky 2020 – 2021 sa zohľadnili skúsenosti s plnením rozpočtu za predchádzajúce tri roky, ako aj strategické plánovanie budúcich úloh a činností tak, ako sa uvádza v pracovnom programe.
            
            
               9.Štruktúra rozpočtu Energetického spoločenstva
            
            
               Finančné plánovanie sa riadi vopred vymedzenou štruktúrou rozpočtu na základe platných pravidiel. Tento stabilný rámec poskytnutý na plánovanie výdavkov a príjmov od samého začiatku Energetického spoločenstva umožňuje viacročné porovnanie využívania výsledkov.
            
            
               Predložený rozpočet sa prideľuje podľa štyroch rozpočtových riadkov, konkrétne Ľudské zdroje, Cestovné výdavky, Výdavky na chod kancelárie a Ostatné výdavky a služby, ktoré sú podrobnejšie uvedené v rozpočtových pozíciách (rôzne čísla v rôznych rozpočtových riadkoch). Každá z rozpočtových pozícií sa ďalej skladá z vopred definovaných účtov, ktoré vytvárajú skupinu účtov predstavujúcich určitú kategóriu výdavkov súvisiacich s rozpočtovými riadkami. Vysvetlenia uvedené v tomto oddiele sú uplatniteľné na oba roky 2020 – 2021.
            
            
            
               9.1.Rozpočtový riadok: ľudské zdroje
            
            
               Rozpočtový riadok I predstavuje výdavky na ľudské zdroje. Táto časť rozpočtu je vymedzená v súlade so schváleným plánom pracovných miest a dodržiava stanovené platové stupnice.
            
            
               Základom návrhu je existujúca organizačná štruktúra sekretariátu. Rozpočet pre rozpočtovú položku Ľudské zdroje je výsledkom týchto úvah:
            
            
               –v rokoch 2020 a 2021 sa platy indexujú koeficientom 2 %, pričom
            
            
               –sa plánuje pokračovať v podpore dočasného zamestnania v rámci systémov dočasného preloženia a stáží. Dočasné preloženie, ktoré sa používa ako forma posilňovania administratívnych kapacít zmluvných strán, sa bude ďalej využívať v rokoch 2020 – 2021 na doplnenie tímu sekretariátu úradníkmi vnútroštátnych správnych orgánov a iných organizácií, ktorí majú špecifické technické odborné znalosti. Stáže sú zamerané na pomoc zamestnancom, ako aj šírenie poznatkov o Energetickom spoločenstve a prispievanie k budovaniu kapacít. Finančné predpoklady navrhovaného rozpočtu počítajú s finančnými prostriedkami približne 60 osobomesiacov na stáže
                  1
                a 24 osobomesiacov na dočasné preloženie. Počet dočasných zamestnancov sa počíta na základe zamestnania v trvaní 1 roka, t. j. celkovo päť jednoročných stáží a 2 ročné dočasné preloženia na rok 2020 (celkovo 7 dočasných zamestnaní).
            
            
            
               9.2.Rozpočtový riadok: cestovné výdavky
            
            
               Rozpočtový riadok II zahŕňa výdavky súvisiace s povolenými cestami zamestnancov sekretariátu v mene Energetického spoločenstva, ktorí vykonávajú činnosti súvisiace s vykonávaním zmluvy.
            
            
               Výdavky sa týkajú najmä služobných ciest zmluvných strán alebo technickej pomoci na účely preskúmania vykonávania povinností podľa zmluvy. Tento rozpočet obsahuje aj finančné prostriedky na odôvodnené cesty spojené s organizáciou a účasťou zamestnancov na rôznych zasadnutiach a konferenciách vrátane zasadnutí a konferencií inštitúcií Energetického spoločenstva, na ktorých vystupujú ako prednášajúci a pod.
            
            
               Rozpočet na cestovné výdavky je vo svojej štruktúre naplánovaný a skladá sa z:
            
            
               –nákladov na lety a súvisiacich nákladov a
            
            
               –diét
                  2
               .
            
            
         
         
            
               9.3.Rozpočtový riadok: náklady na chod kancelárie
            
            
               Rozpočtový riadok III obsahuje výdavky, ktoré zvyšujú alebo menia aktíva Energetického spoločenstva a iné výdavky na kancelársku infraštruktúru (nájomné, kancelárske potreby, spotrebný materiál a ostatné služby), ktoré sú potrebné na fungovanie sekretariátu ako inštitúcie podľa zmluvy.
            
            
               Tento rozpočtový riadok zahŕňa tieto rozpočtové pozície:
            
            
            
               –Nájomné: odhad výdavkov na nájom kancelárskych priestorov. V rámci tejto rozpočtovej pozície sa počíta s darom hostiteľskej krajiny (Rakúsko) do celkového rozpočtu Energetického spoločenstva
                  3
               .
            
            
               –Vybavenie kancelárie: táto rozpočtová pozícia odráža potrebu udržiavať zariadenie (najmä IT a súvisiace vybavenie) na adekvátnej úrovni na zabezpečenie maximálnej bezpečnosti pracovného prostredia, procesov a spracúvaných údajov. Tento rozpočtový riadok sa skladá z týchto rozpočtových účtov: hardvér, softvér, kancelárske zariadenia a aktíva nízkej hodnoty. Rozpočtovanie celkových výdavkov na rok 2020 vychádza z IT plánu, v ktorom je poskytnutý odhad nákladov na výmenu hardvéru (IT vybavenie zamestnancov – laptopy, tlačiarne a servery v oblasti správy IT) a zodpovedajúceho softvéru. Zahŕňa aj licencie na fungovanie existujúceho softvéru potrebného na správu webového sídla Energetického spoločenstva a na interný účtovný program riadenia účtov Energetického spoločenstva.
            
            
               –Spotrebný materiál: tento rozpočtový riadok sa skladá z týchto účtov: kancelárske potreby, opravy a údržba, ako aj náklady na upratovanie kancelárií, prevádzkové náklady a náklady na elektrinu v priestoroch.
            
            
               –Ostatné služby: plánovaný rozpočet v rámci rozpočtovej pozície „Ostatné služby“ odráža potrebné finančné prostriedky pre dopravcov a dopravu poskytovanú tretími stranami, poštové poplatky, iné prevádzkové výdavky a výdavky na komunikáciu (telekomunikácie).
            
            
            
               9.4.Rozpočtový riadok: ostatné náklady a služby
            
            
               Rozpočtový riadok IV sa týka ostatných nákladov, ktoré súvisia s činnosťami, ktoré sú potrebné na fungovanie sekretariátu a ostatných inštitúcií podľa zmluvy (ministerská rada, PHLG, ECRB a fóra).
            
            
                Tento rozpočtový riadok sa skladá z týchto rozpočtových pozícií:
            
            
               –propagácia, komunikácia a reprezentácia: vzťahuje sa na činnosť vykonávanú v oblasti vzťahov s verejnosťou, činnosť sekretariátu súvisiacu s vydávaním publikácií (t. j. zverejňovanie nových vydaní právneho rámca, správ o vykonávaní atď.), propagáciu požadovanú na účely verejného obstarávania a vyhľadávania zamestnancov, ako aj náklady na reprezentáciu,
            
            
               –štúdie, výskum a poradenská činnosť: zo skúseností vyplýva, že technická podpora prostredníctvom štúdií je veľmi užitočným nástrojom na dosahovanie cieľov Energetického spoločenstva. Výskum a poradenská činnosť sa týkajú oblastí činnosti uvedených v pracovnom programe Energetického spoločenstva (vrátane ECRB),
            
            
               –náklady na externe zabezpečované služby (IT, mzdové záležitosti atď.): tento rozpočtový riadok sa vzťahuje na vykonávanie činností a úloh súvisiacich so správou IT (externe zabezpečované služby prostredníctvom externého partnerského subjektu), technickej údržby webového sídla Energetického spoločenstva (v administratívnych aj externých užívateľských priestoroch), ako aj na nájomné zmluvy na kancelárske zariadenia (napr. kopírovacie stroje a tlačiarne) a údržbu existujúcich IT riešení v oblasti správy, účtovníctva a ľudských zdrojov (databázy pre účtovníctvo a ľudské zdroje),
            
            
               –náklady na audit a právne a finančné poradenstvo: tento rozpočtový riadok zahŕňa finančné prostriedky na externé audity, ako aj na externe zabezpečované právne služby a finančné zmluvy týkajúce sa miezd a účtovníctva
                  4
               ,
            
            
               –finančné služby: sem patria bankové poplatky a poplatky za transakcie,
            
            
               –náklady na podujatia: tento rozpočtový riadok pokrýva výdavky spojené s organizáciou všetkých pravidelných a ad hoc podujatí vrátane nájmu priestorov a zariadení, cateringu a technického zabezpečenia ,
            
            
               –náhrady: pokrývajú cestovné výdavky súvisiace s účasťou zástupcov zmluvných strán a/alebo pozorovateľov na inštitucionálnych zasadnutiach, seminároch a iných podujatiach, ktoré organizuje sekretariát Energetického spoločenstva; plnenie tejto zložky rozpočtu sa riadi osobitným súborom pravidiel týkajúcich sa preplácania nákladov. V zásade platia tie isté pravidlá týkajúce sa preplácania nákladov na dopravu a ubytovanie, aké sa uplatňovali od začiatku fungovania Energetického spoločenstva ,
            
            
               –odborná príprava: táto rozpočtová pozícia zahŕňa výdavky na odbornú prípravu, vzdelávanie, interné výročné zasadnutia zamestnancov sekretariátu a predovšetkým na vzdelávacie opatrenia ponúkané zástupcom zmluvných strán.
            
         
         
            
               10.Rozpočet Energetického spoločenstva na rok 2020
            
            
               Navrhovaný rozpočet na rok 2020 je v súlade s číselným údajom, ktorý predložila Komisia, a je na úrovni rozpočtu na rok 2019 (4 812 073 EUR). Podobne ako každý rok, príspevok EÚ (94,78 % rozpočtu Energetického spoločenstva) je podmienený konečným prijatím rozpočtu EÚ na rok 2020.
            
            
            
               5.1. Rozpočtový riadok 1: Ľudské zdroje (2020)
            
            
               V porovnaní s rokom 2019 došlo k 3,7 % zvýšeniu finančných zdrojov požadovaných na rozpočtový riadok 1. Dôvodom je žiadosť o dve nové pozície expertov (podrobnosti a odôvodnenie pozri v priloženom pracovnom programe), ktoré sa obsadia v priebehu budúceho roka, a inflačná valorizácia na úrovni 2 %.
            
            
               Tento rozpočtový riadok sa skladá z platov stálych zamestnancov (s pracovnými zmluvami na dobu určitú s možnosťou predĺženia) a dočasných zamestnancov (praktikanti, dočasne preložení úradníci). Platy sú oslobodené od vnútroštátnej dane z príjmu bez akýchkoľvek ďalších výhod (dôchodkové práva, zdravotné poistenie, poistenie v nezamestnanosti) okrem úrazového poistenia. Nie sú ponúkané žiadne ďalšie príspevky ani výhody.
            
            
               Platy zamestnancov sekretariátu Energetického spoločenstva uplatniteľné od 1. januára 2020 sú založené na existujúcej úrovni odmeňovania (2019) a podliehajú inflačnej valorizácii vo výške 2 %.
            
            
               V tomto rozpočtovom riadku sú zahrnuté aj zdroje na dočasné pracovné zmluvy (24 osobomesiacov na dočasné preloženia a 60 osobomesiacov na stáže) (v roku 2019: 46,6 osobomesiacov). Výška odmien pre dočasne preložených úradníkov sa upravila, čo umožnilo znížiť celkový rozpočet pre dočasných zamestnancov zo 190 485 EUR na 175 432 EUR. Preukázalo sa, že tento druh zamestnania prináša pridanú hodnotu pre prácu sekretariátu. Bol tiež najlepším nástrojom na zapojenie mladých pracovníkov alebo expertov zo zmluvných strán do činnosti Energetického spoločenstva. Dočasné zamestnanie okrem toho napomáha plnenie požiadaviek „vyváženého zloženia zamestnancov zo zemepisného hľadiska“, ako sa požaduje v pravidlách týkajúcich sa zamestnávania, pracovných podmienok a vyváženého zloženia zamestnancov zo zemepisného hľadiska, pokiaľ ide o zamestnancov sekretariátu Energetického spoločenstva (ďalej len „pravidlá zamestnávania“).
            
            
               Žiadosť o zvýšenie počtu zamestnancov, ako sa odôvodňuje v pracovnom programe na roky 2020 – 2021, sa vyriešila prerozdelením rozpočtových prostriedkov medzi viacerými rozpočtovými riadkami.
            
            
            
               5.2. Rozpočtový riadok 2: cestovné výdavky na rok 2020
            
            
               Rozpočet na cestovné výdavky na rok 2020 (340 000 EUR) je v porovnaní s rokom 2019 o 8 % nižší (367 812 EUR). Odhad na rok 2020 bol stanovený na základe skúseností s čerpaním rozpočtových prostriedkov získaných v posledných rokoch. Efektívne plánovanie budúcich ciest a služobných ciest umožní dostatočné vykonávanie činností v rámci požadovaného rozpočtu.
            
            
            
               5.3. Rozpočtový riadok 3: náklady na chod kancelárie v roku 2020
            
            
               Zvýšenie rozpočtu na výdavky na chod kancelárie medzi rokom 2019 (400 084 EUR) a rokom 2020 (424 205 EUR), teda približne o 6 %, odráža realistickejšie výdavky na nájomné a ostatné služby. V posledných rokoch plnenia neboli zdroje v oboch uvedených rozpočtových pozíciách postačujúce.
            
            
            
               5.4. Rozpočtový riadok 4: ostatné náklady a služby na rok 2020
            
            
               Celková rozpočtová požiadavka na ostatné náklady a služby je v roku 2020 (1 395 000 EUR) o približne 6 % nižšia než v roku 2019 (1 486 956 EUR). Ide o úpravu plánovania, ktorá sa týka rôznych rozpočtových riadkov. Na základe doterajšieho skutočného čerpania rozpočtových prostriedkov vo všetkých rozpočtových pozíciách sa zdá, že tento rozpočet bude postačovať na pokračovanie činností v rámci tohto rozpočtového riadku.
            
            
               11.Rozpočet Energetického spoločenstva na rok 2021
            
            
               Navrhovaný rozpočet na rok 2021 vo výške 4 812 073 EUR vychádza z rovnakého predpokladu fungovania celého tímu podľa plánu pracovných miest, výšky platu a všetkých ostatných nákladov, ako na rok 2020. Zvýšenie finančných prostriedkov na platy je vyvážené znížením finančných prostriedkov na štúdie, vzdelávanie a spotrebný materiál.
            
         
         
            
               Pokiaľ ide o budúci príspevok EÚ, číselné údaje na rok 2021 ešte nie sú k dispozícii, a to pokiaľ nebude známy výsledok viacročného finančného rámca na roky 2021 – 2027. Preto ide len o predbežný údaj o zdrojoch potrebných na prevádzku Energetického spoločenstva po roku 2020.
            
            
               12.Výkaz príjmov v rokoch 2020 – 2021
            
            
            
               
                  
            
            
            
            
            
            
            
            
            
            
               
            
               13.Výkaz výdavkov v rokoch 2020 – 2021
            
            
            
               
                  
            
            
            
            
               14.Podrobnosti výkazu výdavkov v rokoch 2020 – 2021
            
            
         
         
            
               
                  
            
            
            
            
            
            
            
            
            
            
            
            
            
               15.Inštitucionálny rozpočet (náhrady a organizácia podujatí)
            
            
               
                  
            
            
            
            
            
            
            
         
         
            
            
            
            
            
            
            
            
            
            
            
            
            
            
            
            
               16.Príloha IV k zmluve: Tabuľka príspevkov zmluvných strán na roky 2020 – 2021
            
            
               
                  
            
            
            
               17.Plán pracovných miest na roky 2020 – 2021
            
            
         
         
            
               Poznámka:
            
            
               V tomto pláne pracovných miest sa uvádza počet trvalých a dočasných pracovných miest navrhnutých na plnenie úloh v rámci príslušného pracovného programu.
            
            
               Počet dočasných pracovných miest sa odhaduje na základe 12-mesačných pracovných zmlúv a môže sa meniť v závislosti od trvania pracovných zmlúv.
            
            
            
            
               
                  
            
            
            
            
               
                  
            
            
            
            
            
            
            
            
            
            
            
            
               PRÍLOHA 2
            
         
         
            
            
               PHLG
            
            
               ROZHODNUTIE STÁLEJ SKUPINY ENERGETICKÉHO SPOLOČENSTVA NA VYSOKEJ ÚROVNI O VYKONÁVANÍ NARIADENIA (EÚ) č. 312/2014 O VYTVORENÍ SIEŤOVÉHO PREDPISU NA VYVAŽOVANIE PLYNU V PREPRAVNÝCH SIEŤACH
            
            
               Pozícia, ktorá sa má prijať v mene Európskej únie, je schváliť návrh rozhodnutia o vykonávaní nariadenia Komisie (EÚ) č. 312/2014 v súlade s rozhodnutím Komisie zo 6. novembra 2019, ktorým sa stanovuje návrh Komisie na rozhodnutie stálej skupiny Energetického spoločenstva na vysokej úrovni o vykonávaní nariadenia (EÚ) č. 312/2014 o vytvorení sieťového predpisu na vyvažovanie plynu v prepravných sieťach, C (2019), 7831 final,
            
            
            
               
            
               PRÍLOHA 3
            
            
            
               Záležitosti, ktoré nepatria do rozsahu pôsobnosti článku 218 ods. 9 ZFEÚ, ale ktoré si vyžadujú politické schválenie Radou
            
            
               1.VŠEOBECNÉ POLITICKÉ USMERNENIA Z ROKU 2019 O CIEĽOCH V OBLASTI KLIMATICKEJ NEUTRALITY DO ROKU 2030 PRE ENERGETICKÉ SPOLOČENSTVO A JEHO ZMLUVNÉ STRANY
            
            
               Pozícia, ktorá sa má prijať v mene Európskej únie, je podporiť prijatie návrhu všeobecných politických usmernení z roku 2019 pripojeného ako dodatok k tejto prílohe. Menšie zmeny v tomto návrhu všeobecných politických usmernení z roku 2019 môže odsúhlasiť na základe pripomienok zmluvných strán Energetického spoločenstva pred zasadnutím ministerskej rady alebo po ňom Komisia bez toho, aby bolo nutné ďalšie rozhodnutie Rady.
            
            
               2.VÝROČNÁ SPRÁVA O ČINNOSTIACH ENERGETICKÉHO SPOLOČENSTVA ZA OBDOBIE ROKOV 2018 – 2019
            
            
               Pozícia, ktorá sa má prijať v mene Európskej únie, je podporiť prijatie návrhu výročnej správy za obdobie 2018 – 2019.
            
            
               3.ROZHODNUTIE č. D/2019/01/MC-ENC O ABSOLUTÓRIU RIADITEĽA SEKRETARIÁTU
            
            
               Pozícia, ktorá sa má prijať v mene Európskej únie, je podporiť prijatie návrhu finančného absolutória riaditeľa za rok 2018.
            
            
            
               
            
               DODATOK K PRÍLOHE 3
            
            
            
               Všeobecné politické usmernenia z roku 2019
            
         
         
            
               o cieľoch v oblasti klimatickej neutrality do roku 2030 pre Energetické spoločenstvo a jeho zmluvné strany
            
            
            
            
            
               ÚVOD
            
            
            
               Na zasadnutí v novembri 2018 prijala ministerská rada všeobecné politické usmernenia o cieľoch pre zmluvné strany Energetického spoločenstva do roku 2030. Tieto usmernenia predstavovali politický konsenzus o stanovení troch osobitných cieľov v oblasti energetiky a klímy do roku 2030: cieľa týkajúceho sa energetickej efektívnosti, cieľa týkajúceho sa príspevku energie z obnoviteľných zdrojov a cieľa zníženia emisií skleníkových plynov. Uvedené ciele by mali byť v súlade s cieľmi EÚ do roku 2030, mali by predstavovať rovnakú mieru ambície zmluvných strán a zohľadňovať príslušné sociálno-ekonomické rozdiely, technologický vývoj a Parížsku dohodu o zmene klímy.
            
            
            
               Politické dohody Rady Európskej únie a Európskeho parlamentu v roku 2018 a na začiatku roka 2019 umožnili, aby všetky pravidlá zavedené prostredníctvom balíka opatrení v oblasti čistej energie pre všetkých Európanov boli účinné od júna 2019. Tri ciele v oblasti energetiky a klímy – do roku 2030 znížiť aspoň o 40 % emisie skleníkových plynov v porovnaní s rokom 1990, cieľ zvýšenia energetickej efektívnosti o aspoň 32,5 % a cieľ v oblasti energie z obnoviteľných zdrojov na úrovni aspoň 32 % – sú teraz v plnej miere zakotvené v právnych predpisoch EÚ.
            
            
            
               Bola prijatá smernica o obnoviteľných zdrojoch energie z roku 2009 a smernica o energetickej efektívnosti z roku 2012, ktoré sa stali súčasťou právneho poriadku Energetického spoločenstva prostredníctvom rozhodnutí ministerskej rady vrátane cieľa do roku 2020 pre Energetické spoločenstvo ako celok na dosiahnutie energetickej efektívnosti a konkrétnych cieľov do roku 2020 pre každú zmluvnú stranu v oblasti energie z obnoviteľných zdrojov.
            
            
            
               Ministerská rada Energetického spoločenstva v roku 2017 zdôraznila potrebu stanoviť ciele do roku 2030 v oblasti energetickej efektívnosti, energie z obnoviteľných zdrojov a zníženia emisií skleníkových plynov. Je to v súlade s príslušnými povinnosťami zmluvných strán v procese pristúpenia k EÚ, ako aj vzhľadom na záväzky krajín v rámci UNFCCC a Parížskej dohody.
            
            
            
               Sekretariát Energetického spoločenstva začal ako predbežný krok v rámci procesu stanovovania cieľov externú štúdiu s cieľom identifikovať, ak je to možné, metodiku na stanovenie troch cieľov v oblasti energetiky a klímy na základe kritérií uvedených vo všeobecných politických usmerneniach z roku 2018. Zistenia štúdie na základe analytických usmernení Komisie podrobne prerokovala a preskúmala technická pracovná skupina Výboru pre energetiku a klímu. Štúdia, ktorá bola dokončená v júni 2019, poskytla užitočný základ pre rokovania. Takisto sa však ukázalo, že existujú určité metodické obmedzenia týkajúce sa kvality a dostupnosti údajov, ako aj analytického rozsahu štúdie v porovnaní s kapacitou tradične používanou v EÚ. V dôsledku toho nie je možné vyvodiť jednoznačné závery a navrhnúť jednoznačné ciele pre Energetické spoločenstvo a jeho zmluvné strany do roku 2030, ktoré by boli založené výlučne na uvedenej štúdii.
            
            
            
               Z rokovaní vyplynulo, že na navrhnutie spoľahlivých energetických a klimatických cieľov pre Energetické spoločenstvo a jeho zmluvné strany s rovnocennou úrovňou ambícií a v súlade s cieľmi EÚ do roka 2030 bude potrebná ďalšia a pokročilejšia analýza. Takáto analýza sa vykoná v kontexte nového modelovania založeného na metodike EÚ, ktoré začne uplatňovať Európska komisia.
            
            
            
               Okrem toho je nevyhnutné, aby sa pri stanovovaní cieľov do roka 2030 v Energetickom spoločenstve zohľadnil nový vývoj na úrovni EÚ, najmä možná revízia cieľov EÚ do roka 2030 smerom nahor v kontexte nového Európskeho ekologického dohovoru, ktorý vo svojich politických usmerneniach ohlásila zvolená predsedníčka Ursula von der Leyenová.
            
            
         
         
            
               MINISTERSKÁ RADA ENERGETICKÉHO SPOLOČENSTVA
            
            
            
               so zreteľom na článok 47 písm. a) Zmluvy o Energetickom spoločenstve (ďalej len „zmluva“) a bod VI procedurálneho aktu 2006/01/MC-EnC o prijatí vnútorného rokovacieho poriadku ministerskej rady Energetického spoločenstva,
            
            
            
               uznávajúc potrebu účinnej reakcie na výzvy, ktoré so sebou prináša zmena klímy,
            
            
            
               berúc do úvahy, že zmluvné strany Energetického spoločenstva podporujú výzvu na posilnenie opatrení v oblasti zmeny klímy stanovených v Parížskej dohode,
            
            
            
               uznávajúc, že odvetvie energetiky je jedným z hlavných prispievateľov k emisiám skleníkových plynov, a vzhľadom na silné väzby medzi energetickou politikou a klímou,
            
            
            
               berúc na vedomie, že počas prvého zasadnutia Výboru pre energetiku a klímu, ktoré sa konalo 5. septembra 2017 vo Viedni, sa uznalo, že stabilné národné plány v oblasti energetiky a klímy do roku 2030 by mali obsahovať tri celkové ciele, a to najmä zvýšenie podielu energie z obnoviteľných zdrojov na celkovej energetickej spotrebe, zvýšenie energetickej efektívnosti a zníženie emisií skleníkových plynov,
            
            
            
               pripomínajúc závery zo zasadnutia ministerskej rady z decembra 2017, na ktorom sa zdôraznila potreba stanovenia cieľov do roku 2030 v Energetickom spoločenstve v oblasti energie z obnoviteľných zdrojov, energetickej efektívnosti a znižovania emisií skleníkových plynov a uvítalo vyhlásenie Európskej komisie, podľa ktorého Energetickému spoločenstvu predloží primerané návrhy o začlenení vhodných ustanovení v súvislosti s týmito cieľmi do budúcich právnych predpisov EÚ, len čo budú v Európskej únii prijaté,
            
            
            
               pripomínajúc odporúčanie ministerskej rady Energetického spoločenstva 2016/02/MC-EnC týkajúce sa prípravy na vykonávanie nariadenia (EÚ) č. 525/2013 o mechanizme monitorovania a nahlasovania emisií skleníkových plynov a odporúčanie 2018/01/MC-EnC o príprave vypracovania integrovaných národných plánov v oblasti energetiky a klímy zmluvnými stranami Energetického spoločenstva,
            
            
            
               uznávajúc, že pre Energetické spoločenstvo je dôležité dosiahnuť politický konsenzus na úrovni EÚ o cieľoch EÚ do roku 2030, a to zmenou smernice o energetickej efektívnosti a smernice o obnoviteľných zdrojoch energie, ako aj dosiahnutím dohody o nariadení o spoločnom úsilí,
            
            
            
               pripomínajúc všeobecné politické usmernenia z roku 2018 a politický konsenzus o stanovení troch osobitných cieľov pre zmluvné strany Energetického spoločenstva v oblasti energetiky a klímy do roku 2030,
            
            
         
         
            
            
               uznávajúc prínos predbežnej analytickej práce vykonanej sekretariátom a externými expertmi na základe analytických usmernení útvarov Komisie, a súčasne pripomínajúc, že na určenie spoľahlivých cieľov do roku 2030 sú potrebné ďalšie údaje a metodická analýza,
            
            
            
               uznávajúc potrebu preukázania vysokých ambícií dosiahnuť klimatickú neutralitu v súlade s posilnenými ambíciami Európskej únie stať sa prvým klimaticky neutrálnym kontinentom na svete,
            
            
            
            
               MINISTERSKÁ RADA PRIJÍMA
            
            
            
               Všeobecné politické usmernenia z roku 2019 o cieľoch v oblasti klimatickej neutrality do roku 2030 pre Energetické spoločenstvo a jeho zmluvné strany
            
            
            
               Tieto všeobecné politické usmernenia z roku 2019 potvrdzujú politický konsenzus dosiahnutý na zasadnutí ministerskej rady v roku 2018, pokiaľ ide o ciele zmluvných strán Energetického spoločenstva do roku 2030.
            
            
            
               Vzhľadom na čoraz naliehavejšiu potrebu účinne riešiť nepriaznivý vplyv zmeny klímy všeobecné politické usmernenia z roku 2019 predstavujú politický záväzok zmluvných strán prejsť na čistú energiu, pričom cieľom je dosiahnuť v súlade s Parížskou dohodou klimatickú neutralitu Energetického spoločenstva, ako aj zohľadniť ambície EÚ v oblasti dekarbonizácie.
            
            
            
               V súlade s cieľmi EÚ do roku 2030 by sa mali stanoviť tri osobitné ciele v oblasti energetiky a klímy (cieľ v oblasti energetickej efektívnosti, cieľ pre príspevok obnoviteľných zdrojov energie a cieľ v oblasti znižovania emisií skleníkových plynov). Mali by predstavovať rovnakú mieru ambície zmluvných strán a zohľadňovať príslušné sociálno-ekonomické rozdiely, technologický vývoj a Parížsku dohodu o zmene klímy. Mali by vychádzať z najspoľahlivejších možných údajov získaných na základe rozšírených kapacít modelovania, ktoré ponúka Európska komisia prostredníctvom novej špecializovanej analytickej a modelovacej štúdie.
            
            
            
               Aby tieto ciele mohli mať účinný dosah na opatrenia v oblasti energetiky a klímy, mali by sa stanoviť ako národné ciele pre každú zmluvnú stranu a spoločne by mali tvoriť celkový cieľ na úrovni Energetického spoločenstva.
            
            
            
               Pri príprave svojich národných plánov v oblasti energetiky a klímy by zmluvné strany mali budovať na politickom konsenze dosiahnutom v rámci všeobecných politických usmernení z roku 2018.
            
            
         
         
            
               Ministerská rada Energetického spoločenstva očakáva, že zmluvné strany Energetického spoločenstva zahrnú ciele do roku 2030 do svojich právnych rámcov tak, že prijmú zmenu smernice o energetickej efektívnosti, smernicu o obnoviteľných zdrojoch energie a nariadenie o riadení, ako je uvedené v orientačnom harmonograme stanovenom v prílohe. Odporúčanie ministerskej rady 2018/1/MC-EnC o príprave vypracovania integrovaných národných plánov v oblasti energetiky a klímy zmluvnými stranami Energetického spoločenstva a súvisiaci orientačný harmonogram by sa mali vykladať v súlade s týmto harmonogramom.
            
            
            
            
            
            
            
               PRÍLOHA
            
            
            
               V tomto orientačnom harmonograme sa uvádzajú ďalšie kroky:
            
            
            
                     
                        Dátumy
                     
                  
                  
                     
                        Krok
                     
                  
               
                     
                        13. december 2019
                     
                  
                  
                     
                        Prijatie všeobecných politických usmernení z roku 2019 na zasadnutí ministerskej rady
                     
                  
               
                     
                        november 2019 – marec 2020
                     
                  
                  
                     
                        [prípravná fáza novej štúdie]
                     
                  
               
                     
                        apríl 2020
                     
                  
                  
                     
                        Spustenie novej externej štúdie Európskej komisie, prostredníctvom ktorej sa rozšíria kapacity modelovania Energetického spoločenstva v oblasti energetiky a klímy EÚ
                     
                  
               
                     
                        apríl 2020 – december 2020
                     
                  
                  
                     
                        Výbor pre energetiku a klímu a jeho technická pracovná skupina pravidelne dostávajú informácie o vykonávaní štúdie a konzultuje sa s nimi o relevantných aspektoch
                     
                  
               
                     
                        začiatok roka 2021
                     
                  
                  
                     
                        Prezentácia výsledkov štúdie v rámci Výboru pre energetiku a klímu a jeho technickej pracovnej skupiny a súvisiaca diskusia
                     
                  
               
                     
                        jar 2021
                     
                     
                  
                  
                     
                        Schválenie cieľov do roku 2030 pre zmluvné strany Energetického spoločenstva zo strany PHLG
                     
                  
               
                     
                        polovica roka 2021
                     
                  
                  
                     
                        Prijatie upravenej smernice o energetickej efektívnosti, smernice o obnoviteľných zdrojoch energie a nariadenia o riadení spolu s cieľmi zmluvných strán do roku 2030 ministerskou radou
                     
                  
               
         
         
            
                  
                     (1)
                  
                        Uplatňujú sa osobitné pravidlá týkajúce sa dočasne preložených úradníkov, praktikantov a miestnych pracovníkov.
               
               
                  
                     (2)
                  
                        Sekretariát Energetického spoločenstva poskytuje diéty uverejnené Úradom pre spoluprácu EuropeAid, ktoré sa uplatňujú aj v rámci ostatných medzinárodných činností financovaných EÚ.  
               
               
                  
                     (3)
                  
                        Rakúska republika sa zaviazala darovať každoročne 170 000 EUR na nájom kancelárie sekretariátu vo Viedni; nepočíta sa so žiadnou inou formou príspevku na výdavky súvisiace s nájmom (ani interné pridelenie zdrojov, ani iné dary).
               
               
                  
                     (4)
                  
                        Funkcia účtovníctva sa zabezpečuje externe od roku 2014 na základe ustanovení rozpočtových postupov (článok 41 ods. 2).
               
            
      
    ---documentbreak--- 
      
         
               EURÓPSKA KOMISIA
            V Bruseli19. 11. 2019
            COM(2019) 607 final
            2019/0269(NLE)
            Návrh
            ROZHODNUTIE RADY 
            o pozícii, ktorá sa má zaujať v mene Európskej únie v ministerskej rade Energetického spoločenstva a v stálej skupine Energetického spoločenstva na vysokej úrovni (Kišiňov 12. a 13. decembra 2019)
            
               
         
         
            
               DÔVODOVÁ SPRÁVA
            
            
               1.Predmet návrhu
            
            
               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie v ministerskej rade Energetického spoločenstva a v stálej skupine Energetického spoločenstva (PHLG) na vysokej úrovni v súvislosti s viacerými aktmi, ktoré tieto dva orgány plánujú prijať 12. a 13. decembra 2019. Zahŕňa aj body programov týchto dvoch orgánov, ktoré nepatria do rozsahu pôsobnosti článku 218 ods. 9 ZFEÚ, ale vyžadujú si politické schválenie Radou. 
            
            
               2.Kontext návrhu
            
            
               2.1.Zmluva o Energetickom spoločenstve
            
            
               Cieľom Zmluvy o Energetickom spoločenstve je vytvoriť stabilný regulačný a trhový rámec, ako aj jednotný regulačný priestor pre obchod v oblasti sieťovej energie vykonávaním dohodnutých častí acquis Únie o energetike stranami, ktoré nie sú členmi EÚ. Dohoda nadobudla platnosť 1. júla 2006. Európska únia je jednou zo strán Zmluvy o Energetickom spoločenstve
                  1
               . V Zmluve o Energetickom spoločenstve sa strany, ktoré nie sú členmi EÚ, nazývajú „zmluvné strany“.
            
            
               2.2.Ministerská rada Energetického spoločenstva a stála skupina Energetického spoločenstva na vysokej úrovni
            
            
               Ministerská rada zabezpečuje plnenie cieľov stanovených v Zmluve o Energetickom spoločenstve. Stanovuje všeobecné politické usmernenia, prijíma opatrenia a procedurálne akty. Každá strana má jeden hlas a ministerská rada rozhoduje na základe rôznych hlasovacích pravidiel v závislosti od predmetu hlasovania Európska únia je jednou z deviatich strán a má jeden hlas, aj v závislosti od dotknutého predmetu.
            
            
               Hlasovanie na základe jednomyseľnosti sa uplatňuje v prípade pripravovaných aktov uvedených v oddiele 2.3. bodoch 1 a 3 [články 73 a 74 Zmluvy o Energetickom spoločenstve v spojení s článkom 88 a článkom 92 ods. 1 Zmluvy o Energetickom spoločenstve]. 
            
            
               Pokiaľ ide o predpokladané ďalšie body uvedené v oddiele 2.4 bodoch 2 a 3 (článok 83 a 87 Zmluvy o Energetickom spoločenstve), uplatňuje sa dvojtretinová väčšina.
            
            
               Hlasovanie na základe pravidla jednoduchej väčšiny sa uplatňuje v prípade pripravovaných aktov uvedených v oddiele 2.3 bode 2 [článok 91 ods. 1 písm. a) Zmluvy o Energetickom spoločenstve]. 
            
            
               A nakoniec, pokiaľ ide o pripravované akty uvedené v oddiele 2.3 bode 4, ako aj v ďalší bod uvedený v oddiele 2.4 bode 1, ministerská rada alebo stála skupina Energetického spoločenstva na vysokej úrovni rozhoduje väčšinou odovzdaných hlasov, v tomto prípade však EÚ nemá hlasovacie právo (články 80 a 81 Zmluvy o Energetickom spoločenstve). 
            
            
               Stála skupina Energetického spoločenstva na vysokej úrovni je dôležitým podporným orgánom ministerskej rady. Ak ju na to splnomocní ministerská rada, môže okrem iných úloh prijímať aj opatrenia. EÚ je v stálej skupine Energetického spoločenstva na vysokej úrovni zastúpená a má jeden hlas. 
            
            
               V článku 47 Zmluvy o Energetickom spoločenstve sa uvádza: „Ministerská rada zabezpečí, že sa budú plniť ciele stanovené v tejto zmluve. Ministerská rada: […] b) prijíma opatrenia […]“. 
            
            
               V rozhodnutí ministerskej rady Energetického spoločenstva D/2011/02/MC-EnC, ktorým sa prijíma takzvaný „tretí energetický balík“
                  2
               , sa v článkoch 27 a 28 stanovuje, že i) Energetické spoločenstvo sa snaží uplatňovať sieťové predpisy a usmernenia prijaté Európskou komisiou v rámci tretieho energetického balíka; a ii) sieťové predpisy a usmernenia prijíma stála skupina na vysokej úrovni. 
            
            
               2.3.Pripravované akty ministerskej rady a stálej skupiny Energetického spoločenstva na vysokej úrovni
            
            
               Ministerská rada (13. decembra 2019) a stála skupina Energetického spoločenstva na vysokej úrovni (12. decembra 2019) prijmú, každá osve, viaceré akty. 
            
            
               Tento návrh rozhodnutia podľa článku 218 ods. 9 ZFEÚ sa týka pozície, ktorá sa má zaujať v mene Únie, pokiaľ ide o tieto pripravované akty ministerskej rady: 
            
            
               1.rozhodnutie, ktorým sa prijímajú rozpočet a finančné príspevky Energetického spoločenstva na obdobie rokov 2020 – 2021;
            
         
         
            
               2.rozhodnutia podľa článku 91 ods. 1 Zmluvy o Energetickom spoločenstve, ktorými sa určuje existencia porušenia Zmluvy o Energetickom spoločenstve v týchto veciach:
            
            
               a)rozhodnutie 2019/…/Mc-EnC o nedodržaní Zmluvy o Energetickom spoločenstve zo strany Srbska vo veci ECS-10/17;
            
            
               b)rozhodnutie 2019/…/Mc-EnC o nedodržaní Zmluvy o Energetickom spoločenstve zo strany Srbska vo veci ECS-13/17;
            
            
               c)rozhodnutie 2019/…/Mc-EnC o nedodržaní Zmluvy o Energetickom spoločenstve zo strany Kosova*
                  3
                vo veci ECS-6/18.
            
            
            
               3.Rozhodnutia podľa článku 92 ods. 1 Zmluvy o Energetickom spoločenstve:
            
            
               a)rozhodnutie o uložení a predĺžení opatrení týkajúcich sa Bosny a Hercegoviny podľa článku 92 ods. 1 Zmluvy o Energetickom spoločenstve vo veciach ECS-8/11 S, ECS-2/13 a ECS-6/16;
            
            
               b)rozhodnutie o uložení a predĺžení opatrení týkajúcich sa Srbskej republiky podľa článku 92 ods. 1 Zmluvy o Energetickom spoločenstve vo veciach ECS-3/08 a ECS-9/13.
            
            
               Tento návrh rozhodnutia podľa článku 218 ods. 9 ZFEÚ sa týka pozície, ktorá sa má zaujať v mene Únie, pokiaľ ide o tieto pripravované akty stálej skupiny Energetického spoločenstva na vysokej úrovni:
            
            
               4.rozhodnutie stálej skupiny Energetického spoločenstva na vysokej úrovni o vykonávaní nariadenia (EÚ) č. 312/2014 o vytvorení sieťového predpisu na vyvažovanie plynu v prepravných sieťach. 
            
            
               Účelom pripravovaných aktov ministerskej rady a stálej skupiny Energetického spoločenstva na vysokej úrovni (ďalej spolu len „pripravované akty“) je uľahčiť plnenie cieľov Zmluvy o Energetickom spoločenstve a fungovanie sekretariátu Energetického spoločenstva (ECS) vo Viedni, ktorý, okrem iného, poskytuje administratívnu pomoc ministerskej rade.
            
            
            
               2.4.Ďalšie body programu
            
            
               Z dôvodu úplnosti sa poznamenáva, že okrem pripravovaných aktov bude na programe zasadnutí ministerskej rady a stálej skupiny Energetického spoločenstva na vysokej úrovni viacero ďalších bodov. K týmto bodom má Komisia v úmysle vyjadriť tieto pozície v mene Únie, ktoré sú zohľadnené v prílohe 3 k tomuto návrhu: 
            
            
            
               1.Všeobecné politické usmernenia z roku 2019 o cieľoch v oblasti klimatickej neutrality do roku 2030 pre Energetické spoločenstvo a jeho zmluvné strany 
            
            
               Jedným z hlavných cieľov Zmluvy o Energetickom spoločenstve je vytvorenie integrovaného a udržateľného celoeurópskeho trhu s energiou založeného na stabilnom regulačnom a trhovom rámci, ktorý priťahuje investície potrebné na hospodársky rozvoj a sociálnu stabilitu, zlepšuje environmentálnu situáciu a takisto podporuje aj využívanie energie z obnoviteľných zdrojov. Keďže energetický sektor je jedným z hlavných faktorov, ktoré prispievajú k emisiám skleníkových plynov, a so zreteľom na silné väzby medzi energetickou politikou a klímou, je dôležité posilniť politický rámec v oblasti energetickej efektívnosti, energie z obnoviteľných zdrojov a emisií skleníkových plynov v Energetickom spoločenstve. 
            
            
               Ministerská rada Energetického spoločenstva prijala odporúčanie 2016/02/MC-EnC týkajúce sa prípravy na vykonávanie nariadenia (EÚ) č. 525/2013 o mechanizme monitorovania a nahlasovania emisií skleníkových plynov a odporúčanie 2018/01/MC-EnC o príprave vypracovania integrovaných národných plánov v oblasti energetiky a klímy zmluvnými stranami Energetického spoločenstva. 
            
            
               Prijala sa smernica o obnoviteľných zdrojoch energie z roku 2009 a smernica o energetickej efektívnosti z roku 2012, ktoré sa stali súčasťou právneho poriadku Energetického spoločenstva prostredníctvom rozhodnutí ministerskej rady vrátane cieľa do roku 2020 pre Energetické spoločenstvo ako celok, ktorým je dosiahnutie energetickej efektívnosti (tak vo vzťahu k primárnej energetickej spotrebe, ako aj vo vzťahu ku konečnej spotrebe energie), a osobitných cieľov do roku 2020 pre každú zmluvnú stranu v oblasti energie z obnoviteľných zdrojov.
            
            
               V novembri 2018 prijala ministerská rada všeobecné politické usmernenia o cieľoch pre zmluvné strany Energetického spoločenstva do roku 2030. Tieto usmernenia predstavovali politický konsenzus o stanovení troch samostatných cieľov v oblasti energetiky a klímy do roku 2030: cieľa týkajúceho sa energetickej efektívnosti, cieľa týkajúceho sa príspevku energie z obnoviteľných zdrojov a cieľa zníženia emisií skleníkových plynov. Uvedené ciele by mali byť v súlade s cieľmi EÚ do roku 2030, mali by predstavovať rovnakú mieru ambície zmluvných strán a zohľadňovať príslušné sociálno-ekonomické rozdiely, technologický vývoj a Parížsku dohodu o zmene klímy. 
            
         
         
            
               Politické dohody Rady Európskej únie a Európskeho parlamentu v roku 2018 a na začiatku roka 2019 umožnili, aby všetky pravidlá zavedené prostredníctvom balíka opatrení v oblasti čistej energie pre všetkých Európanov boli účinné od júna 2019. Tri ciele v oblasti energetiky a klímy do roku 2030 (znížiť aspoň o 40 % emisie skleníkových plynov v porovnaní s rokom 1990, zvýšiť energetickú efektívnosť aspoň o 32,5 % a zvýšiť využitie energie z obnoviteľných zdrojov na aspoň 32 %) sú teraz v plnej miere zakotvené v právnych predpisoch EÚ.
            
            
               Po prijatí odporúčania 2018/01/MC-EnC a so zreteľom na záväzky zmluvných strán v rámci procesu pristúpenia k EÚ a ich záväzky v rámci Rámcového dohovoru Organizácie Spojených národov o zmene klímy (UNFCCC) a Parížskej dohody spolu s príslušnými vnútroštátnymi stanovenými príspevkami (NDC) bude ministerská rada Energetického spoločenstva 13. decembra 2019 ďalej rokovať o cieľoch v oblasti energetickej efektívnosti, obnoviteľných zdrojov energie a znižovania emisií skleníkových plynov do roku 2030, ktoré sú rovnako ambiciózne, ako ciele stanovené do roku 2030 v Európskej únii. 
            
            
               Návrh všeobecných politických usmernení z roku 2019 týkajúci sa cieľov na obdobie do roku 2030 a oblasti klimatickej neutrality pre Energetické spoločenstvo a jeho zmluvné strany bude predstavovať politický konsenzus dosiahnutý v ministerskej rade a poskytne politické usmernenia pre ich formuláciu. 
            
            
               Komisia plánuje v mene Európskej únie podporiť prijatie návrhu všeobecných politických usmernení z roku 2019. Menšie zmeny v návrhu všeobecných politických usmernení z roku 2019 môže odsúhlasiť na základe pripomienok zmluvných strán Energetického spoločenstva pred zasadnutím ministerskej rady alebo po ňom Komisia bez toho, aby bolo nutné ďalšie rozhodnutie Rady.
            
            
            
               2.Výročná správa o činnostiach Energetického spoločenstva za obdobie rokov 2018 až 2019
            
            
               Komisia plánuje v mene Európskej únie podporiť prijatie výročnej správy za obdobie rokov 2018 – 2019.
            
            
               3.Finančné absolutórium riaditeľovi za rok 2018 na základe audítorskej správy za rok končiaci sa 31. decembra 2018, vyhlásenia audítorov o vierohodnosti a správy rozpočtového výboru 
            
            
               Komisia plánuje v mene Európskej únie podporiť prijatie udelenia finančného absolutória riaditeľovi za rok 2018.
            
            
               3.pozícia, ktorá sa má zaujať v mene Únie
            
            
               3.1.Pripravované akty ministerskej rady
            
            
               3.1.1.Rozhodnutie o prijatí rozpočtu Energetického spoločenstva na roky 2020 – 2021 a o príspevkoch strán do rozpočtu
            
            
               Navrhovaný procedurálny akt ministerskej rady predpokladá celkový rozpočet vo výške 4 812 073 EUR na každý z rokov 2020 a 2021. Táto úroveň bola stanovená aj pre rok 2019. V porovnaní s rokom 2019 teda nedôjde k žiadnemu zvýšeniu. 
            
            
               V rámci celkového rozpočtu sa predpokladajú zvýšenia v niektorých oblastiach, ako sú úpravy platov zamestnancov súvisiace s infláciou (zvýšenie platov o 2 % v roku 2020 aj 2021), vytvorenie dvoch nových stálych pracovných miest (jedno pre nového experta pre balík opatrení v oblasti čistej energie a druhé pre nového experta na otázky životného prostredia) a zvýšenie výdavkov na nájom kancelárií. Tieto zvýšenia budú financované prerozdelením ďalších rozpočtových prostriedkov a úspor. Okrem toho sa Energetické spoločenstvo bude viac zameriavať na svoje hlavné úlohy, ako sú vymedzené v právnom rámci Energetického spoločenstva.
            
            
               Európska únia uhradí 94,78 % celkového rozpočtu, a zvyšok uhradia zmluvné strany Zmluvy o Energetickom spoločenstve, ktoré nie sú členmi EÚ. 
            
            
               Pozíciou, ktorá sa má zaujať v mene Únie v ministerskej rade, by malo byť schválenie rozhodnutia o prijatí rozpočtu Energetického spoločenstva na obdobie rokov 2020 – 2021 a finančných príspevkov zmluvných strán do tohto rozpočtu. 
            
            
            
               3.1.2.Rozhodnutia podľa článku 91 ods. 1 Zmluvy o Energetickom spoločenstve, ktorými sa určuje existencia porušenia Zmluvy o Energetickom spoločenstve v týchto veciach:
            
            
               Postupy riešenia sporov sa stanovujú v kapitole 1 hlave III a kapitole 1 hlave IV rokovacieho poriadku na riešenie sporov v rámci zmluvy
                  4
               .
            
            
               a)rozhodnutie 2019/…/Mc-EnC o nedodržaní Zmluvy o Energetickom spoločenstve zo strany Srbska vo veci ECS-10/17;
            
         
         
            
               Oddelenie prevádzkovateľov prenosovej sústavy predstavuje jednu z kľúčových koncepcií zakotvených v treťom energetickom balíku. Vyžaduje si účinné oddelenie činností prenosu energie od výrobných a dodávateľských záujmov. V prípade osvedčovania PPS, ktoré je kontrolované osobou alebo osobami z tretej krajiny alebo tretích krajín, sa uplatňuje článok 11 smernice o plyne
                  5
               . V článku 10 smernice o plyne sa stanovuje, že predtým, ako je podnik schválený a určený za PPS, musí byť certifikovaný. Na získanie certifikácie musí podnik spĺňať požiadavky na oddelenie podľa tretieho energetického balíka, t. j. musí byť v súlade s článkom 9 smernice o plyne.
            
            
               Smernica o plyne, ako aj nariadenie o plyne
                  6
                boli začlenené do acquis Energetického spoločenstva rozhodnutím ministerskej rady 2011/02/MC-EnC zo 6. októbra 2011.
            
            
               Sekretariát Energetického spoločenstva (ECS) predbežne dospel k záveru, že certifikáciou spoločnosti Yugorosgaz-Transport podľa modelu ISO si Srbsko nesplnilo povinnosti, ktoré mu vyplývajú z článku 10, článku 14 ods. 2 písm. a), b) a d) a článkov 15 a 11 smernice 2009/73/ES, ako aj z článku 24 nariadenia (ES) č. 715/2009, začlenených do Energetického spoločenstva. ECS preto predložil ministerskej rade odôvodnenú žiadosť.
            
            
               Vzhľadom na skutočnosti a argumenty uvedené v odôvodnenej žiadosti by malo byť pozíciou, ktorá sa má zaujať v mene Únie v ministerskej rade, schválenie rozhodnutia, ktorým sa určuje existencia porušenia vo veci ECS-10/17.
            
            
               b)rozhodnutie 2019/…/Mc-EnC o nedodržaní Zmluvy o Energetickom spoločenstve zo strany Srbska vo veci ECS-13/17;
            
            
               Ako rozhodol Súdny dvor Európskej únie, prístup tretích osôb do prenosových sústav predstavuje „jedno zo zásadných opatrení“
                  7
               , ktoré musia zmluvné strany vykonať, aby mohli splniť svoje záväzky vyplývajúce zo Zmluvy o Energetickom spoločenstve. Podľa článku 32 ods. 1 smernice o plyne zmluvné strany zabezpečia zavedenie systému pre prístup tretích strán do prenosovej sústavy zemného plynu pre všetkých užívateľov sústavy, a to na základe uverejnených taríf uplatňovaných objektívne a bez diskriminácie. V článku 16 ods. 1 a 2 nariadenia o plyne sa PPS ukladá povinnosť sprístupniť účastníkom trhu maximálnu kapacitu vo všetkých príslušných bodoch, pričom sa zohľadní integrita sústavy a efektívna prevádzka siete, a povinnosť zaviesť a uverejniť nediskriminačné a transparentné mechanizmy prideľovania kapacity. Podľa článku 18 ods. 3 nariadenia o plyne v spojení s odsekom bodom 3.2 ods. 1 písm. a) prílohy I k uvedenému nariadeniu príslušné body zahŕňajú všetky miesta vstupu do prepravnej siete pre zemný plyn prevádzkovanej prevádzkovateľom prepravnej siete a miesta výstupu z nej. Povinnosti týkajúce sa prístupu tretích strán do prepravnej siete zemného plynu vyplývajúce z acquis Energetického spoločenstva boli transponované do srbského vnútroštátneho práva prostredníctvom zákona o energetike a PPS ich musí vykonávať v súlade s pravidlami.
            
            
               Sekretariát Energetického spoločenstva (ECS) sa domnieva, že spoločnosť Srbijagas, t. j. spoločnosť, ktorá v súčasnosti pôsobí ako PPS zemného plynu v Srbskej republike a ktorá má na starosti všetky miesta vstupu do srbskej prepravnej siete zemného plynu a výstupu z nej, si nesplnila tieto záväzky, keď jednostranne vylúčila cezhraničné prepravné kapacity zemného plynu na vstupnom bode Horgoš z otvorených postupov prideľovania kapacity, a teda nezabezpečila prístup tretej strany na tomto príslušnom vstupnom bode. ECS okrem toho konštatuje, že srbské orgány príslušné na presadzovanie príslušných povinností si tieto svoje povinnosti v skutočnosti neplnia.
            
            
               ECS predbežne dospel k záveru, že v dôsledku toho, že spoločnosť Srbijagas neodôvodnene vylúčila vstupný bod Horgoš z neobmedzeného a nediskriminačného prístupu tretích strán a z otvorených postupov prideľovania kapacity, Srbská republika porušuje článok 32 smernice 2009/73/ES a článok 16 nariadenia (ES) č. 715/2009, a preto si neplní svoje povinnosti podľa článkov 6, 10 a 11 Zmluvy o Energetickom spoločenstve. ECS preto predložil ministerskej rade odôvodnenú žiadosť.
            
            
               Vzhľadom na skutočnosti a argumenty uvedené v odôvodnenej žiadosti by malo byť pozíciou, ktorá sa má zaujať v mene Únie v ministerskej rade, schválenie rozhodnutia, ktorým sa určuje existencia porušenia vo veci ECS-13/17. 
            
            
               Toto schválenie by sa však malo uskutočniť pod podmienkou, že odôvodnenie v odôvodnenej žiadosti sa zmení tak, že sa odstráni obiter dictum v jej bode 71, v ktorom sa odkazuje na možné zneužitie dominantného postavenia. Toto obiter dictum nie je relevantné pre konštatovanie existencie porušenia v danom prípade a vyvoláva riziko vytvorenia právnej neistoty. 
            
            
               c)rozhodnutie 2019/…/Mc-EnC o nedodržaní Zmluvy o Energetickom spoločenstve zo strany Kosova* vo veci ECS-6/18.
            
            
               Podľa článku 16 bodu iii) Zmluvy o Energetickom spoločenstve je smernica 2001/80/ES
                  8
                zmenená rozhodnutím ministerskej rady Energetického spoločenstva 2013/05/MC-EnC z 24. októbra 2013 a rozhodnutím ministerskej rady Energetického spoločenstva 2015/07/MC-EnC zo 16. októbra 2015, ktorým sa mení rozhodnutie 2013/05/MC-EnC, súčasťou acquis communautaire Energetického spoločenstva týkajúceho sa životného prostredia. 
            
            
               Podľa článku 16 bodu v) Zmluvy o Energetickom spoločenstve je kapitola III, príloha V a článok 72 ods. 3 a 4 smernice 2010/75/EÚ
                  9
               , zmenenej rozhodnutím ministerskej rady Energetického spoločenstva 2013/06/MC-EnC z 24. októbra 2013, tiež súčasťou acquis communautaire o životnom prostredí.
            
            
               V článku 12 Zmluvy o Energetickom spoločenstve sa vyžaduje, aby každá zmluvná strana implementovala „acquis communautaire týkajúce sa životného prostredia v súlade s harmonogramom pre implementáciu týchto opatrení uvedeným v prílohe II.“
            
            
               ECS sa domnieva, že Kosovo* si nesplnilo svoje povinnosti týkajúce sa transpozície ustanovení smernice 2001/80/ES (pre existujúce zariadenia) a smernice 2010/75/EÚ (pre nové zariadenia) do vnútroštátnych právnych predpisov a ich implementácie. Z dôvodu tohto nesplnenia povinností sú emisné limity v príslušných povoleniach pre päť existujúcich veľkých spaľovacích zariadení v Kosove* (tri v komplexe „Kosovo A“ a dve v komplexe „Kosovo B“) takisto vyššie ako tie, ktoré sú stanovené v smernici 2001/80/ES. Kosovo* okrem toho plánuje vybudovať novú tepelnú elektráreň („Kosova e Re“) s čistým elektrickým výkonom 450 MW. V súlade s platnými právnymi predpismi Energetického spoločenstva by tento závod patril do kategórie „nového zariadenia“ podľa smernice 2010/75/EÚ a jeho emisné limity sa musia stanoviť v súlade s emisnými limitmi uvedenými v časti 2 prílohy V k tejto smernici. Pri absencii vnútroštátnych právnych predpisov, ktorými sa do vnútroštátneho práva transponujú požiadavky smernice 2010/75/EÚ na nové zariadenia, však emisné limity plánovanej novej tepelnej elektrárne nemožno stanoviť spôsobom, ktorý je v súlade s právom Spoločenstva v oblasti energetiky. 
            
            
               Podľa ECS súčasný platný právny rámec v Kosove*, konkrétne zákon o IPKZ a administratívne pokyny, nezabezpečujú súlad s viacerými ustanoveniami smernice 2001/80/ES, pretože stanovujú nesprávne emisné limity, resp. iné parametre pre určité znečisťujúce látky v jednej alebo viacerých kategóriách zariadení patriacich do rozsahu pôsobnosti smernice.
            
            
               Pokiaľ ide o nové zariadenia, podľa ECS si Kosovo* neplní svoje povinnosti podľa článku 2 rozhodnutia 2013/06/MC-EnC v spojení s článkom 30 ods. 3 a časťou 2 prílohy V k smernici 2010/75/EÚ, keďže neprijalo zákony, iné právne predpisy a správne opatrenia potrebné na dosiahnutie súladu s kapitolou III a prílohou V k smernici 2010/75/EÚ, konkrétne, keďže neprijalo ustanovenia na obmedzenie emisií z nových veľkých spaľovacích zariadení do ovzdušia, resp. v každom prípade tým, že neoznámilo svoje znenia týchto zákonov, iných právnych predpisov a správnych opatrení ECS.
            
            
               ECS predbežne dospel k záveru, že Kosovo* tým, že do svojho vnútroštátneho práva netransponovalo ani nevykonalo ustanovenia článkov 4 ods. 1 a 3, ako ani časti A príloh III, IV, V, VI a VII k smernici 2001/80/ES a článku 30 ods. 3, ako ani časti 2 prílohy V k smernici 2010/75/EÚ, si nesplnilo svoje povinnosti vyplývajúce zo Zmluvy o Energetickom spoločenstve, a najmä z jeho článkov 12 a 16. ECS preto predložil ministerskej rade odôvodnenú žiadosť.
            
            
               Vzhľadom na skutočnosti a argumenty uvedené v odôvodnenej žiadosti by malo byť pozíciou, ktorá sa má zaujať v mene Únie v ministerskej rade, schválenie rozhodnutia, ktorým sa určuje existencia porušenia vo veci ECS-6/18.
            
            
               3.1.3.Rozhodnutia podľa článku 92 ods. 1 Zmluvy o Energetickom spoločenstve:
            
         
         
            
               a)rozhodnutie o uložení a predĺžení opatrení týkajúcich sa Bosny a Hercegoviny podľa článku 92 ods. 1 Zmluvy o Energetickom spoločenstve vo veciach ECS-8/11, ECS-6/16 a ECS-2/13
            
            
               i)Predĺženie opatrení uložených Bosne a Hercegovine podľa článku 92 ods. 1 Zmluvy o Energetickom spoločenstve vo veci ECS-8/11
            
            
               Ministerská rada prijala 16. októbra 2015 rozhodnutie 2015/10/MC-EnC, v ktorom konštatovala, že Bosna a Hercegovina nevykonala rozhodnutia ministerskej rady 2013/04/MC-EnC a 2014/04/MC-EnC vo veci ECS-8/11 (súvisiacej s neplnením si povinností Bosny a Hercegoviny podľa tretieho energetického balíka), a nenapravila teda vážne a dlhodobé porušenia právnych predpisov, ktoré boli identifikované v týchto rozhodnutiach. Ministerská rada prijala podľa článku 92 Zmluvy o Energetickom spoločenstve tieto opatrenia:
            
            
               ·pozastavilo sa právo Bosny a Hercegoviny na účasť na hlasovaní o opatreniach a procedurálnych aktoch prijímaných podľa hlavy V kapitoly VI zmluvy,
            
            
               ·od ECS sa požadovalo pozastavenie uplatňovania jeho pravidiel vyplácania náhrad zástupcom Bosny a Hercegoviny na všetkých zasadnutiach organizovaných Energetickým spoločenstvom,
            
            
               ·účinok opatrení podľa článku 92 bol obmedzený na jeden rok. Ministerská rada na základe správy, ktorú vypracoval ECS, preskúmala účinnosť a potrebu zachovania týchto opatrení na ďalšom zasadnutí v roku 2016.
            
            
               Keďže Bosna a Hercegovina neprijala žiadne opatrenia na nápravu porušenia uvedeného v rozhodnutí 2016/02/MC-EnC, ECS 12. septembra 2018 predložil ministerskej rade odôvodnenú žiadosť podľa článku 92 zmluvy. Ministerská rada prijala štvrtok, 29. novembra 2018 rozhodnutie 2018/17/MC-EnC o predĺžení opatrení uložených Bosne a Hercegovine, v ktorom konštatovala, že Bosna a Hercegovina nevykonala rozhodnutia ministerskej rady 2013/04/MC-EnC, 2014/04/MC-EnC, 2015/10/MC-EnC a 2016/16/MC-EnC, a nenapravila teda vážne a dlhodobé porušenia právnych predpisov, ktoré boli identifikované v týchto rozhodnutiach. Ministerská rada prijala podľa článku 92 Zmluvy o Energetickom spoločenstve tieto opatrenia:
            
            
               ·trvanie opatrení podľa článku 92 uložených článkom 2 ods. 2 rozhodnutia 2015/10/MC-EnC a článkom 3 ods. 1 rozhodnutia 2016/16/MC-EnC sa predĺži o jeden rok, ak do šiestich mesiacov od tohto rozhodnutia nedôjde k náprave porušení uvedených v článku 1 tohto rozhodnutia,
            
            
               ·okrem toho sa pozastaví právo Bosny a Hercegoviny zúčastňovať sa na hlasovaní o opatreniach prijímaných podľa hlavy II zmluvy týkajúcich sa prijatia nového acquis v plynárenskom sektore zo strany všetkých inštitúcií Energetického spoločenstva, ako aj právo zúčastňovať sa na hlasovaní o opatreniach podľa článku 91 zmluvy,
            
            
               ·ministerská rada na základe správy, ktorú vypracuje sekretariát, preskúma účinnosť a potrebu zachovania týchto opatrení na zasadnutí v druhom polroku 2019,
            
            
               ·sekretariát sa vyzýva, aby monitoroval súlad opatrení prijatých Bosnou a Hercegovinou s acquis communautaire.
            
            
               Keďže Bosna a Hercegovina neprijala žiadne opatrenia na nápravu porušenia uvedeného v rozhodnutí 2018/17/MC-EnC, ECS predložil 8. októbra 2019 ministerskej rade odôvodnenú žiadosť podľa článku 92 zmluvy. ECS vo svojej odôvodnenej žiadosti požiadal ministerskú radu o vyhlásenie, že:
            
            
               ·Bosna a Hercegovina nevykonala rozhodnutia ministerskej rady 2013/04/MC-EnC, 2014/04/MC-EnC, 2015/10/MC-EnC, 2016/16/MC-EnC a 2018/17/MC-EnC, a teda nenapravila vážne a dlhodobé porušenia identifikované v týchto rozhodnutiach,
            
            
               ·trvanie opatrení podľa článku 92 uložených článkom 2 ods. 2 rozhodnutia 2015/10/MC-EnC, článkom 3 ods. 1 rozhodnutia 2016/16/MC-EnC a článkom 2 rozhodnutia 2018/17/MC-EnC, sa predlžuje o jeden rok po prijatí opatrení na zasadnutí ministerskej rady v druhom polroku 2020, 
            
            
               ·okrem toho sa pozastavuje právo Bosny a Hercegoviny zúčastňovať sa na hlasovaní o rozhodnutiach podľa článku 91 a 92 zmluvy,
            
            
               ·ministerská rada na základe správy, ktorú vypracuje ECS, preskúma účinnosť a potrebu zachovania týchto opatrení na ďalšom zasadnutí v druhom polroku 2020.
            
            
               Vzhľadom na pretrvávanie a závažnosť identifikovaných porušení sú navrhované opatrenia vhodné a primerané. Pozíciou, ktorá sa má zaujať v mene Únie v ministerskej rade, by malo byť schválenie návrhu rozhodnutia.
            
            
               ii)Uloženie opatrení Bosne a Hercegovine podľa článku 92 ods. 1 Zmluvy o Energetickom spoločenstve vo veci ECS-2/13
            
            
               Dňa 14. októbra 2016 prijala ministerská rada rozhodnutie 2016/03/MC-EnC vo veci ECS-02/13, ktorým sa konštatuje, že Bosna a Hercegovina porušila právne predpisy Energetického spoločenstva, keďže nezabezpečila, aby bolo na celom jej území zakázané používať ťažké vykurovacie oleje, ak ich obsah síry prekračuje 1,00 % hmotnostného podielu, ani nezabezpečila, aby bolo na celom jej území zakázané používať plynové oleje, ak ich obsah síry prekračuje 0,1 % hmotnostného podielu, čím porušila článok 3 ods. 1 a článok 4 ods. 1 smernice 1999/32/ES v spojení s článkom 16 zmluvy.
            
            
               Keďže Bosna a Hercegovina neprijala žiadne opatrenia na nápravu porušenia identifikovaného v rozhodnutí 2016/03/MC-EnC, ECS 12. septembra 2018 predložil ministerskej rade odôvodnenú žiadosť na začatie veci ECS-2/13 S podľa článku 92 zmluvy. 
            
         
         
            
               Rozhodnutím 2018/13/MC-EnC z 29. novembra 2018 ministerská rada konštatovala vážne a dlhodobé porušenie právnych predpisov Energetického spoločenstva zo strany Bosny a Hercegoviny keďže Bosna a Hercegovina nevykonala rozhodnutie ministerskej rady 2016/03/MC-EnC, a tak nenapravila porušenia identifikované v danom rozhodnutí, čo predstavuje vážne a dlhodobé porušenie v zmysle článku 92 ods. 1 zmluvy, pričom ale odložila prijatie opatrení podľa článku 92 zmluvy na rok 2019. Ministerská rada zároveň rozhodla, že Bosna a Hercegovina musí prijať všetky primerané opatrenia na nápravu porušení identifikovaných v rozhodnutí ministerskej rady 2016/03/MC-EnC v spolupráci so sekretariátom a musí v roku 2019 podať ministerskej rade o prijatých vykonávacích opatreniach správu. Okrem toho bol ECS vyzvaný, aby v roku 2019 požiadal o opatrenia podľa článku 92 zmluvy, ak Bosna a Hercegovina nevykoná rozhodnutie ministerskej rady 2016/03/MC-EnC do 1. júla 2019.
            
            
               Keďže Bosna a Hercegovina neprijala žiadne opatrenia na nápravu porušenia identifikovaného v rozhodnutí 2018/13/MC-EnC a nesúlad vnútroštátnych právnych predpisov Bosny a Hercegoviny so smernicou 1999/32/ES ďalej predstavuje rozpor s acquis Energetického spoločenstva, ECS predložil 8. októbra 2019 ministerskej rade žiadosť o opatrenia podľa článku 92 zmluvy. ECS vo svojej odôvodnenej žiadosti požiadal ministerskú radu o vyhlásenie, že:
            
            
               ·Bosna a Hercegovina nevykonala rozhodnutia ministerskej rady 2013/04/MC-EnC, 2014/04/MC-EnC, 2015/10/MC-EnC, 2016/16/MC-EnC a 2018/17/MC-EnC, a teda nenapravila vážne a dlhodobé porušenia identifikované v týchto rozhodnutiach,
            
            
               ·trvanie opatrení podľa článku 92 uložených článkom 2 ods. 2 rozhodnutia 2015/10/MC-EnC, článkom 3 ods. 1 rozhodnutia 2016/16/MC-EnC a článkom 2 rozhodnutia 2018/17/MC-EnC, sa predlžuje o jeden rok po prijatí opatrení na zasadnutí ministerskej rady v druhom polroku 2020, 
            
            
               ·okrem toho sa pozastavuje právo Bosny a Hercegoviny zúčastňovať sa na hlasovaní o rozhodnutiach podľa článku 91 a 92 zmluvy,
            
            
               ·ministerská rada na základe správy, ktorú vypracuje ECS, preskúma účinnosť a potrebu zachovania týchto opatrení na ďalšom zasadnutí v druhom polroku 2020.
            
            
               Pozíciou, ktorá sa má zaujať v mene Únie v ministerskej rade, by malo byť schválenie návrhu rozhodnutia. 
            
            
               iii)Uloženie opatrení Bosne a Hercegovine podľa článku 92 ods. 1 Zmluvy o Energetickom spoločenstve vo veci ECS-6/16
            
            
               Ministerská rada prijala 14. októbra 2016 rozhodnutie 2016/07/MC-EnC vo veci ECS-06/16, v ktorom sa konštatuje, že Bosna a Hercegovina tým, že porušila právne predpisy Energetického spoločenstva, keďže do 1. januára 2015 neprijala ani neuplatňovala zákony, iné právne predpisy ani správne opatrenia potrebné na dosiahnutie súladu so smernicou 2009/72/ES, smernicou 2009/73/ES, nariadením (ES) č. 714/2009 a nariadením (ES) č. 715/2009 v zmysle článku 3 ods. 1 ministerského rozhodnutia 2011/02/MC-EnC, a tým, že tieto opatrenia bezodkladne neoznámila ECS, nedosiahla súlad s článkami 6 a 89 zmluvy, ani s článkom 3 ods. 1 a 2 rozhodnutia ministerskej rady 2011/02/MC-EnC.
            
            
               Keďže Bosna a Hercegovina neprijala žiadne opatrenia na nápravu porušenia identifikovaného v rozhodnutí 2016/07/MC-EnC, ECS 12. septembra 2018 predložil ministerskej rade odôvodnenú žiadosť na začatie veci ECS-6/16 S podľa článku 92 zmluvy.
            
            
               Rozhodnutím 2018/16/MC-EnC z 29. novembra 2018 ministerská rada konštatovala vážne a dlhodobé porušenie právnych predpisov Energetického spoločenstva zo strany Bosny a Hercegoviny keďže Bosna a Hercegovina nevykonala rozhodnutie ministerskej rady 2016/07/MC-EnC, a tak nenapravila porušenia identifikované v danom rozhodnutí, čo predstavuje vážne a dlhodobé porušenie v zmysle článku 92 ods. 1 zmluvy, pričom ale odložila prijatie opatrení podľa článku 92 zmluvy na rok 2019. Ministerská rada zároveň rozhodla, že Bosna a Hercegovina musí prijať všetky primerané opatrenia na nápravu porušení identifikovaných v rozhodnutí ministerskej rady 2016/07/MC-EnC v spolupráci so sekretariátom a musí v roku 2019 podať ministerskej rade o prijatých vykonávacích opatreniach správu. Okrem toho bol ECS vyzvaný, aby v roku 2019 požiadal o opatrenia podľa článku 92 zmluvy, ak Bosna a Hercegovina nevykoná rozhodnutie ministerskej rady 2016/07/MC-EnC do 1. júla 2019.
            
            
               Keďže Bosna a Hercegovina neprijala žiadne opatrenia na nápravu porušenia identifikovaného v rozhodnutí 2018/16/MC-EnC a nesúlad Bosny a Hercegoviny s uvedenými povinnosťami ďalej predstavuje rozpor s acquis Energetického spoločenstva, ECS predložil 8. októbra 2019 ministerskej rade žiadosť o opatrenia podľa článku 92 zmluvy. ECS vo svojej odôvodnenej žiadosti požiadal ministerskú radu o vyhlásenie, že:
            
            
               ·Bosna a Hercegovina nevykonala rozhodnutia ministerskej rady 2013/04/MC-EnC, 2014/04/MC-EnC, 2015/10/MC-EnC, 2016/16/MC-EnC a 2018/17/MC-EnC, a teda nenapravila vážne a dlhodobé porušenia identifikované v týchto rozhodnutiach,
            
            
               ·trvanie opatrení podľa článku 92 uložených článkom 2 ods. 2 rozhodnutia 2015/10/MC-EnC, článkom 3 ods. 1 rozhodnutia 2016/16/MC-EnC a článkom 2 rozhodnutia 2018/17/MC-EnC, sa predlžuje o jeden rok po prijatí opatrení na zasadnutí ministerskej rady v druhom polroku 2020, 
            
            
               ·okrem toho sa pozastavuje právo Bosny a Hercegoviny zúčastňovať sa na hlasovaní o rozhodnutiach podľa článku 91 a 92 zmluvy,
            
            
               ·ministerská rada na základe správy, ktorú vypracuje ECS, preskúma účinnosť a potrebu zachovania týchto opatrení na ďalšom zasadnutí v druhom polroku 2020.
            
            
               Pozíciou, ktorá sa má zaujať v mene Únie v ministerskej rade, by malo byť schválenie návrhu rozhodnutia. 
            
            
               b)rozhodnutie o uložení a predĺžení opatrení týkajúcich sa Srbskej republiky podľa článku 92 ods. 1 Zmluvy o Energetickom spoločenstve vo veciach ECS-3/08 a ECS-9/13
            
            
               a)Uloženie opatrení Srbskej republike podľa článku 92 ods. 1 Zmluvy o Energetickom spoločenstve vo veci ECS-3/08
            
            
               Ministerská rada prijala 14. októbra 2016 rozhodnutie 2016/02/MC-EnC vo veci ECS-03/08, ktorým sa konštatuje, že Srbská republika porušila právne predpisy Energetického spoločenstva, keďže nedosiahla súlad s článkom 6 nariadenia (ES) č. 1228/2003 tým, že nepoužila príjmy vyplývajúce z pridelenia kapacity prepojenia na prepojovacie vedenia s Albánskom, Severomacedónskou republikou a Čiernou Horou na jeden alebo viacero účelov uvedených v článku 6 ods. 6 nariadenia.
            
         
         
            
               Od Srbskej republiky sa požadovalo, aby prijala všetky primerané opatrenia na nápravu zistených porušení a zabezpečila súlad s právnymi predpismi Energetického spoločenstva do decembra 2016, ako aj pravidelne podávala správy ECS a stálej skupine na vysokej úrovni.
            
            
               Keďže Srbská republika neprijala žiadne opatrenia na nápravu porušenia uvedeného v rozhodnutí 2016/02/MC-EnC, ECS 12. septembra 2018 predložil ministerskej rade odôvodnenú žiadosť na začatie veci ECS-3/08 S podľa článku 92 zmluvy.
            
            
               Rozhodnutím 2018/12/MC-EnC z 29. novembra 2018 ministerská rada konštatovala vážne a dlhodobé porušenie právnych predpisov Energetického spoločenstva s tým, že ak Srbská republika nenapraví porušenia identifikované v rozhodnutí ministerskej rady 2016/02/MC-EnC do šiestich mesiacov od tohto rozhodnutia, nevykonanie rozhodnutia ministerskej rady 2016/02/MC-EnC zo strany Srbska sa bude považovať za vážne a dlhodobé porušenie v zmysle článku 92 ods. 1 zmluvy, pričom ale odložila prijatie opatrení podľa článku 92 zmluvy na rok 2019. Ministerská rada zároveň rozhodla, že Srbská republika musí prijať všetky primerané opatrenia na nápravu porušení uvedených v rozhodnutí ministerskej rady 2016/02/MC-EnC v spolupráci so sekretariátom a musí v roku 2019 podať ministerskej rade o prijatých vykonávacích opatreniach správu. Okrem toho bol ECS vyzvaný, aby v roku 2019 požiadal o opatrenia podľa článku 92 zmluvy, ak Srbská republika nevykoná rozhodnutie ministerskej rady 2016/02/MC-EnC do 1. júla 2019.
            
            
               Srbská republika nenapravila porušenia identifikované v rozhodnutí ministerskej rady 2016/02/MC-EnC do šiestich mesiacov od rozhodnutia 2018/12/MC-EnC.
            
            
               Keďže Srbská republika neprijala žiadne opatrenia na nápravu porušenia identifikovaného v rozhodnutí 2018/12/MC-EnC a nesúlad Srbskej republiky, pokiaľ ide o jej povinnosť využívať príjmy vyplývajúce z pridelenia kapacity prepojenia na prepojovacie vedenia s Albánskom, Severomacedónskou republikou a Čiernou Horou na jeden alebo viacero účelov uvedených v článku 6 ods. 6 nariadenia (ES) č. 1228/2003, ďalej predstavuje rozpor s acquis Energetického spoločenstva, ECS predložil 8. októbra 2019 ministerskej rade žiadosť o opatrenia podľa článku 92 zmluvy. ECS vo svojej odôvodnenej žiadosti požiadal ministerskú radu o vyhlásenie, že:
            
            
               ·Srbská republika pokračuje vo vážnom a dlhodobom porušovaní svojich povinností v zmysle článku 92 ods. 1 zmluvy, ako to konštatovala ministerská rada, tým, že nevykonala rozhodnutia ministerskej rady 
            
            
               –2016/02/MC-EnC vo veci ECS-3/08 zo 14. októbra 2016 a 2018/12/MC-EnC z 29. novembra 2018 vo veci ECS-3/08 S, 
            
            
               –2014/03/MC-EnC z 23. septembra 2014 vo veci ECS-9/13 a 2016/17/MC-EnC zo 14. októbra 2016 vo veci ECS-9/13 S,
            
            
               ani nápravu porušení, ktoré boli v týchto rozhodnutiach identifikované,
            
            
               ·pozastavuje sa právo Srbskej republiky zúčastňovať sa na hlasovaní o opatreniach a procedurálnych aktoch prijatých podľa hlavy V kapitoly VI zmluvy, ako aj právo zúčastňovať sa na hlasovaní o rozhodnutiach podľa článku 91 zmluvy, 
            
            
               ·od ECS sa žiada pozastavenie uplatňovania jeho pravidiel vyplácania náhrad zástupcom Srbskej republiky na všetkých zasadnutiach organizovaných Energetickým spoločenstvom, 
            
            
               ·Európska únia sa v súlade s článkom 6 zmluvy vyzýva, aby prijala vhodné opatrenia na pozastavenie finančnej pomoci poskytovanej Srbsku v sektoroch, ktorých sa týka zmluva. 
            
            
               ·účinok opatrení prijatých týmto rozhodnutím je obmedzený na jeden rok po ich prijatí na zasadnutí ministerskej rady v druhom polroku 2019. Ministerská rada na základe správy, ktorú vypracuje sekretariát, preskúma účinnosť a potrebu zachovania týchto opatrení na ďalšom zasadnutí v roku 2020, 
            
            
               ·Srbská republika prijme všetky primerané opatrenia na nápravu porušení identifikovaných v rozhodnutiach ministerskej rady 2016/02/MC-EnC a 2018/12/MC-EnC vo veciach ECS-3/08 a ECS-3/08 S a rozhodnutiach ministerskej rady 2014/03/MC-EnC a 2016/17/MC-EnC vo veciach ECS-9/13 a ECS-9/13 S v spolupráci so sekretariátom a v roku 2020 podá ministerskej rade o prijatých vykonávacích opatreniach správu,
            
            
               ·ECS sa vyzýva, aby monitoroval súlad opatrení prijatých Srbskou republikou s acquis communautaire.
            
            
               Pozíciou, ktorá sa má zaujať v mene Únie v ministerskej rade, by malo byť schválenie návrhu rozhodnutia.
            
            
               ii)Predĺženie opatrení uložených Srbskej republike podľa článku 92 ods. 1 Zmluvy o Energetickom spoločenstve vo veci ECS-9/13
            
            
               Ministerská rada 29. novembra 2018 súhlasila s predĺžením lehoty, v ktorej sa očakávalo, že Srbská republika napraví porušenia identifikované v rozhodnutiach ministerskej rady 2014/03/MC-EnC a 2016/17/MC-EnC vo veci ECS-9/13 (v súvislosti s nedodržaním pravidiel zo strany Srbskej republiky, pokiaľ ide o oddelenie prevádzkovateľov prepravných sietí pre zemný plyn), a to o ďalších šesť mesiacov, aby jej tak umožnila napraviť vážne a dlhodobé porušenia uvedené v týchto rozhodnutiach.
            
            
               Keďže Srbská republika neprijala opatrenia na nápravu porušení identifikovaných v rozhodnutiach 2014/03/MC-EnC a 2016/17/MC-EnC, ECS predložil ministerskej rade 8. októbra 2019 odôvodnenú žiadosť podľa článku 92 zmluvy. ECS vo svojej odôvodnenej žiadosti požiadal ministerskú radu o vyhlásenie, že:
            
            
               ·pozastavuje sa právo Srbskej republiky zúčastňovať sa na hlasovaní o opatreniach a procedurálnych aktoch prijatých podľa hlavy V kapitoly VI zmluvy, ako aj právo zúčastňovať sa na hlasovaní o rozhodnutiach podľa článku 91 zmluvy, 
            
         
         
            
               ·od ECS sa žiada pozastavenie uplatňovania jeho pravidiel vyplácania náhrad zástupcom Srbskej republiky na všetkých zasadnutiach organizovaných Energetickým spoločenstvom, 
            
            
               ·Európska únia sa v súlade s článkom 6 zmluvy vyzýva, aby prijala vhodné opatrenia na pozastavenie finančnej pomoci poskytovanej Srbsku v sektoroch, ktorých sa týka zmluva. 
            
            
               ·účinok opatrení prijatých týmto rozhodnutím je obmedzený na jeden rok po jeho prijatí. 
            
            
               Vzhľadom na pretrvávanie a závažnosť identifikovaných porušení sú navrhované opatrenia vhodné a primerané. Pozíciou, ktorá sa má zaujať v mene Únie v ministerskej rade, by malo byť schválenie návrhu rozhodnutia.
            
            
               3.2.Pripravované akty stálej skupiny Energetického spoločenstva na vysokej úrovni
            
            
               V uvedenom bode (oddiel 2.3) sa vyžaduje rozhodnutie stálej skupiny Energetického spoločenstva na vysokej úrovni, v ktorom pozíciu Európskej únie vyjadrí zástupca Európskej komisie. 
            
            
               V roku 2011 prijalo Energetické spoločenstvo tretí energetický balík EÚ a zaviedlo zjednodušený postup prijímania sieťových predpisov a usmernení EÚ
                  10
               .
            
            
               Sieťové predpisy a usmernenia predstavujú súbor technických pravidiel na harmonizáciu a zlepšenie riadenia cezhraničných tokov energie. V Energetickom spoločenstve bolo už prijatých viacero sieťových predpisov a usmernení EÚ vrátane usmernení v oblasti plynu týkajúcich sa postupov riadenia preťaženia
                  11
               , sieťového predpisu v oblasti elektriny o pravidlách týkajúcich sa interoperability a výmeny údajov
                  12
               , sieťového predpisu v oblasti elektriny o pripojení výrobcov elektriny do elektrizačnej sústavy
                  13
               , sieťového predpisu v oblasti elektriny o pripojení odberateľov do elektrizačnej sústavy
                  14
                a sieťového predpisu v oblasti elektriny o pripojení sietí jednosmerného prúdu vysokého napätia a jednosmerne pripojených jednotkách parku zdrojov do elektrizačnej sústavy
                  15
               .
            
            
               Stála skupina Energetického spoločenstva na vysokej úrovni prijala v roku 2018 sieťové predpisy týkajúce sa mechanizmov prideľovania kapacity v plynárenských prepravných sieťach
                  16
                a o harmonizovaných štruktúrach taríf za prepravu plynu
                  17
               .
            
            
               Toto rozhodnutie stálej skupiny Energetického spoločenstva na vysokej úrovni sa vzťahuje na sieťové predpisy uvedené v nariadení (EÚ) č. 312/2014
                  18
               .
            
            
               Cieľom nariadenia Komisie (EÚ) č. 312/2014 o vytvorení sieťového predpisu na vyvažovanie plynu v prepravných sieťach je stanoviť pravidlá vyvažovania plynu vrátane sieťových pravidiel pre nominačné postupy, poplatkov za odchýlky, zúčtovacích procesov spojených s denným poplatkom za odchýlky a prevádzkového vyvažovania medzi sieťami prevádzkovateľov prepravných sietí.
            
            
               V apríli 2019 sa pracovná skupina ad hoc Energetického spoločenstva, ktorá posúdila možnosť prijatia sieťového predpisu na vyvažovanie plynu, dohodla na upravenom znení sieťového predpisu na „vyvažovanie plynu v prepravných sieťach“.
            
            
               Na tomto základe by mala byť pozícia, ktorá sa má zaujať v mene Európskej únie v stálej skupine Energetického spoločenstva na vysokej úrovni, schváliť návrh rozhodnutia stálej skupiny Energetického spoločenstva na vykonanie nariadenia (EÚ) č. 312/2014 v Energetickom spoločenstve.
            
            
               4.Právny základ
            
            
               4.1.Procesnoprávny základ
            
            
               4.1.1.Zásady
            
            
               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“
            
            
               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  19
               .
            
            
               4.1.2.Uplatnenie na tento prípad
            
            
               Ministerská rada a stála skupina na vysokej úrovni sú orgány zriadené dohodou, konkrétne Zmluvou o Energetickom spoločenstve.
            
         
         
            
               Akty, ktoré majú ministerská rada a stála skupina Energetického spoločenstva na vysokej úrovni prijať, predstavujú akty s právnymi účinkami. Pripravovaný akt bude podľa medzinárodného práva záväzný v súlade s článkom 76 Zmluvy o Energetickom spoločenstve, podľa ktorého je rozhodnutie právne záväzné pre tých, ktorým je určené. 
            
            
               Plánované akty nedopĺňajú ani nemenia inštitucionálny rámec dohody.
            
            
               Procesnoprávnym základom navrhovaného rozhodnutia je preto článok 218 ods. 9 ZFEÚ.
            
            
               4.2.Hmotnoprávny základ
            
            
               4.2.1.Zásady
            
            
               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo hlavná alebo prevažujúca zložka.
            
            
               4.2.2.Uplatnenie na tento prípad
            
            
               Hlavný cieľ a obsah pripravovaného aktu sa týkajú oblasti energetiky.
            
            
               Hmotnoprávnym základom navrhovaného rozhodnutia je preto článok 194 ZFEÚ.
            
            
            
               4.3.Záver
            
            
               Právnym základom navrhovaného rozhodnutia by mal byť článok 194 v spojení s článkom 218 ods. 9 ZFEÚ.
            
            
            
               2019/0269 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má zaujať v mene Európskej únie v ministerskej rade Energetického spoločenstva a v stálej skupine Energetického spoločenstva na vysokej úrovni (Kišiňov 12. a 13. decembra 2019)
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 194 v spojení s jej článkom 218 ods. 9,
            
            
               so zreteľom na návrh Európskej komisie,
            
         
         
            
               keďže:
            
            
               (1)Zmluvu o Energetickom spoločenstve (ďalej len „zmluva“) uzatvorila Únia rozhodnutím Rady 2006/500/ES z 29. mája 2006
                  20
                a táto zmluva nadobudla platnosť 1. júla 2006.
            
            
               (2)Podľa článkov 47 a 76 zmluvy môže ministerská rada prijímať opatrenia vo forme rozhodnutia alebo odporúčania.
            
            
               (3)Ministerská rada má na svojom 17. zasadnutí 13. decembra 2019 prijať viacero aktov uvedených v prílohe 1 k tomuto rozhodnutiu.
            
            
               (4)Stála skupina na vysokej úrovni má na svojom 55. zasadnutí 12. decembra 2019 prijať akt uvedený v prílohe 2 k tomuto rozhodnutiu.
            
            
               (5)Keďže plánované akty budú mať právne účinky na Úniu, je vhodné určiť pozíciu, ktorá sa má zaujať v mene Únie v ministerskej rade a stálej skupine na vysokej úrovni.
            
            
               (6)Účelom týchto pripravovaných aktov je uľahčiť plnenie cieľov zmluvy a fungovanie sekretariátu Energetického spoločenstva vo Viedni, ktorý, okrem iného, poskytuje administratívnu pomoc ministerskej rade,
            
            
            
               PRIJALA TOTO ROZHODNUTIE:
            
            
               Článok 1
            
            
               Pozícia v otázkach patriacich do rozsahu pôsobnosti článku 218 ods. 9 ZFEÚ, ktorá sa má zaujať v mene Únie na 17. zasadnutí ministerskej rady dňa 13. decembra 2019 v Kišiňove, sa stanovuje v prílohe 1 k tomuto rozhodnutiu.
            
            
               Článok 2
            
            
               Pozícia v otázkach patriacich do rozsahu pôsobnosti článku 218 ods. 9 ZFEÚ, ktorá sa má zaujať v mene Únie na 55. zasadnutí stálej skupiny na vysokej úrovni dňa 12. decembra 2019 v Kišiňove, sa stanovuje v prílohe 2 k tomuto rozhodnutiu.
            
            
               Článok 3
            
            
               Toto rozhodnutie je určené Komisii.
            
            
            
               V Bruseli
            
            
               
                     Za Radu
               
               
                     predseda/predsedníčka
               
            
         
         
            
                  
                     (1)
                  
                        Ú. v. EÚ L 198, 20.7.2006, s. 15.
               
               
                  
                     (2)
                  
                        Smernica 2009/72/ES, smernica 2009/73/ES, nariadenie (ES) č. 714/2009 a nariadenie (ES) č. 715/2009.
               
               
                  
                     (3)
                  
                        *Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.
               
               
                  
                     (4)
                  
                        Procedurálny akt č. 2008/01/MC-EnC o rokovacom poriadku na riešenie sporov v rámci zmluvy, zmenený procedurálnym aktom č. 2015/04/MC-EnC zo 16. októbra 2015 o zmene procedurálneho aktu č. 2008/01/MC-EnC z 27. júna 2008 o rokovacom poriadku na riešenie sporov v rámci zmluvy.
               
               
                  
                     (5)
                  
                        Smernica Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES.
               
               
                  
                     (6)
                  
                        Nariadenie Európskeho parlamentu a Rady (ES) č. 715/2009 z 13. júla 2009 o podmienkach prístupu do prepravných sietí pre zemný plyn, ktorým sa zrušuje nariadenie (ES) č. 1775/2005.
               
               
                  
                     (7)
                  
                        Rozsudok z 22. mája 2008, citiworks AG, C-439/06, ECLI:EU:C:2008:298, bod 44;. rozsudok z 9. októbra 2008, Sabatauskas a i., C-239/07, ECLI:EU:C:2008:551, bod 33; rozsudok z 29. septembra 2016, Essent Belgium NV, C-492/14, ECLI:EU:C:2016:732, bod 76.
               
               
                  
                     (8)
                  
                        Smernica Európskeho parlamentu a Rady 2001/80/ES z 23. októbra 2001 o obmedzení emisií určitých znečisťujúcich látok do ovzdušia z veľkých spaľovacích zariadení.
               
               
                  
                     (9)
                  
                        Smernica Európskeho parlamentu a Rady 2010/75/EÚ z 24. novembra 2010 o priemyselných emisiách(integrovaná prevencia a kontrola znečisťovania životného prostredia).
               
               
                  
                     (10)
                  
                        Procedurálny akt 01/2012/PHLG-EnC.
               
               
                  
                     (11)
                  
                        Rozhodnutie 2018/01/PHLG-EnC. 
               
               
                  
                     (12)
                  
                        Rozhodnutie 2018/02/PHLG-EnC. 
               
               
                  
                     (13)
                  
                        Rozhodnutie 2018/03/PHLG-EnC. 
               
               
                  
                     (14)
                  
                        Rozhodnutie 2018/05/PHLG-EnC. 
               
               
                  
                     (15)
                  
                        Rozhodnutie 2018/04/PHLG-EnC. 
               
               
                  
                     (16)
                  
                        Rozhodnutie 2018/06/PHLG-EnC.
               
               
                  
                     (17)
                  
                        Rozhodnutie 2018/07/PHLG-EnC.
               
               
                  
                     (18)
                  
                        Nariadenie Komisie (EÚ) č. 312/2014 z 26. marca 2014 o vytvorení sieťového predpisu na vyvažovanie plynu v prepravných sieťach, Ú. v. EÚ L 91, 27.3.2014, s. 15.
               
               
                  
                     (19)
                  
                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64. 
               
               
                  
                     (20)
                  
                        Ú. v. EÚ L 198, 20.7.2006, s. 15.